qundao/data-zh-poetry huggingface dataset:
岁晚
作者：郑善夫
朝代：明

雁去阴山白草生，六边风急翠华行。玄冥天外连霜雪，上谷年来厌甲兵。万古风云终不减，三吴财赋已无征。汉家未罢轮台役，岁晚迢迢江海情。
岁晚入凤阳山治田
作者：郑善夫
朝代：明

幽栖已傍凤山远，长日看云意独深。溔溔海涛喧永夜，冥冥萝月散青林。田园春近存生事，雕鹗天高寄远心。避地休歌饭牛曲，惊风落木岁方阴。
岁暮入江郎山访周山人
作者：郑善夫
朝代：明

江郎三峰开画屏，上有朗朗处士星。修渊将到壶丘子，愤世却续南华经。松间相信鹤一只，洞口长生芝数茎。钓渭耕岩不违志，乘桴余亦下沧溟。
岁暮哭近夫二首
作者：郑善夫
朝代：明

南国青琐闼，东山白板扉。三年不相见，两地思依依。遂有幽明隔，谁云夭寿微。江东送望眼，空复暮云飞。宁知是永别，七月有书来。即死还忧国，皇天亦妒才。世衰元气散，君逝玉山颓。沧海垂纶客，冥心若死灰。
岁暮哭近夫二首·其一
作者：郑善夫
朝代：明

南国青琐闼，东山白板扉。三年不相见，两地思依依。遂有幽明隔，谁云夭寿微。江东送望眼，空复暮云飞。
岁暮哭近夫二首·其二
作者：郑善夫
朝代：明

宁知是永别，七月有书来。即死还忧国，皇天亦妒才。世衰元气散，君逝玉山颓。沧海垂纶客，冥心若死灰。
岁暮寻天台山水
作者：郑善夫
朝代：明

桃源未可极，天台烟雾深。行歌白雪调，坐见赤霞心。草次千峰会，鸿蒙万壑阴。藏身一大事，聊观世人音。
岁暮怀京华诸友
作者：郑善夫
朝代：明

忧思苦不彻，岁暮登危岑。关山百二重，江水渺且深。水深亦有涉，山阻亦有临。念我诸同袍，一息断风音。君为天上凫，我为水中鱼。飞潜自情性，安能识盈虚。遥望北斗星，不见北斗城。参辰俱在天，牛女亦分明。同域而相避，何况异天地。
岁暮怀戴郭二苏州
作者：郑善夫
朝代：明

经年不寄吴都赋，文藻风流孰女如。作客总飞青玉舄，埋名翻受锦囊书。中原风物回秋梦，东海龟龙款使车。傥及桐江旧钓侣，明时甘守越溪鱼。
岁暮集林中丞宅
作者：郑善夫
朝代：明

中丞华堂集众宾，金杯玉盘兴未了。尊前羯鼓催落梅，醉后佳人媚芳草。洛波二龙卧已深，睢阳五老归应早。座上狂生感岁华，铜龙咽月霜天晓。
岊上送时行赴阙二首
作者：郑善夫
朝代：明

王粲江湖兴，幡然为国谋。故山随意去，残照尚谁留。身事齐门怨，天家漆室忧。萧条倍怜汝，岁晚拂吴钩。念尔复赴阙，迢迢思昔年。鸡盟尽豪杰，天论老风烟。病向沧江卧，书无白雁传。平生鹦鹉赋，万一故人怜。
岊上送时行赴阙二首·其一
作者：郑善夫
朝代：明

王粲江湖兴，幡然为国谋。故山随意去，残照尚谁留。身事齐门怨，天家漆室忧。萧条倍怜汝，岁晚拂吴钩。
岊上送时行赴阙二首·其二
作者：郑善夫
朝代：明

念尔复赴阙，迢迢思昔年。鸡盟尽豪杰，天论老风烟。病向沧江卧，书无白雁传。平生鹦鹉赋，万一故人怜。
岊县故城夜泊
作者：郑善夫
朝代：明

井邑萧疏角正悲，河隍犹带旧城陴。大江夜气繁星动，南国秋风落木迟。长路且须防失足，他家未肯但餔糜。欃枪满眼公车少，回首东山有所思。
岊山留别诸子
作者：郑善夫
朝代：明

握手情何尽，为郎鬓已秋。那为岊上别，转作秣陵游。贾傅狂唯甚，王阳道必优。时犹遇舜禹，志窃慕伊周。风断黄金市，云愁白鹭洲。从容赴散地，一似卧林丘。宝剑缘轻试，明珠岂暗投。经纶晚自计，只漫钓鱼舟。
岊江楼观涨送马子莘北征
作者：郑善夫
朝代：明

霖雨五日风不回，百川流沫连山来。洪涛拍天浩荡而崔嵬，驱沙走石龙门开。白日不到地，沧江一何哀。三山反在八水下，一苇阻绝天之涯。与君起登江上台，节物感我旷士怀。六龙行天太阴死，妖蛟孽虺胡为哉。蜗皇功亏禹德衰，吾恐地轴今将颓。短歌微吟为君起，丈夫壮年要为者何事。请君起长楫，共击三千水。
岊江送汝厉二首
作者：郑善夫
朝代：明

漂漂海上萍，卒卒梁间燕。与子结同心，何意异乡县。游团散景光，谭讨猥深眷。眷兹朱旻际，乃有此暌判。川途何渺默，年运复流转。岂无缱绻心，王事不可缓。君当翔要津，我且守迍贱。膏煎以自明，璞辱以自衒。愿言沉光辉，勿使闇者见。西北日晼晼，宫观凝寒烟。行子暮何之，驾言北之燕。前骖结良驷，后徒控华旃。中舆歌响发，楚声一何繁。一阕远别离，再阕行路难。蓟门无清尘，易水有急湍。旷士怀明义，天步故多艰。贱子甘自营，沦晦亦所欢。乖期在昧旦，且复叙凉暄。容辉无时及，表之英琅玕。
岊江送汝厉二首·其一
作者：郑善夫
朝代：明

漂漂海上萍，卒卒梁间燕。与子结同心，何意异乡县。游团散景光，谭讨猥深眷。眷兹朱旻际，乃有此暌判。川途何渺默，年运复流转。岂无缱绻心，王事不可缓。君当翔要津，我且守迍贱。膏煎以自明，璞辱以自衒。愿言沉光辉，勿使闇者见。
岊江送汝厉二首·其二
作者：郑善夫
朝代：明

西北日晼晼，宫观凝寒烟。行子暮何之，驾言北之燕。前骖结良驷，后徒控华旃。中舆歌响发，楚声一何繁。一阕远别离，再阕行路难。蓟门无清尘，易水有急湍。旷士怀明义，天步故多艰。贱子甘自营，沦晦亦所欢。乖期在昧旦，且复叙凉暄。容辉无时及，表之英琅玕。
岊江送黄伯固大理赴白下
作者：郑善夫
朝代：明

大理平生友，相看涕泪存。谏书君最切，往事我难论。放逐心无尽，岩廊道已尊。愿将金石志，长报圣明恩。
岘山
作者：郑善夫
朝代：明

吴兴霅水水倒飞，上菰下菰歌正悲。江汉有谁羊叔子，岘山先勒去思碑。
崙溪对芙蓉怀林九王七
作者：郑善夫
朝代：明

脉脉崙溪雨，芙蓉傲远天。时危花烂熳，岁晚叶逡巡。对影会相忆，看他亦自怜。秋容长不灭，吾欲赠佳人。
巴人曲
作者：郑善夫
朝代：明

蛾眉山色上青霄，白帝祠西巴路遥。二月巴江花烂熳，一声羌笛为停桡。
延陵送刘克柔
作者：郑善夫
朝代：明

延陵四月新水生，延陵江上送君行。行过长淮莫停耳，淮南淮北鹧鸪声。
建州逢蔡霞山
作者：郑善夫
朝代：明

鳌顶歌钟东郭宴，旧盟回望思何穷。音尘岂说三秋隔，鬓发知堪几度逢。满地江湖催汎梗，极天云雾滞冥鸿。休论十六年前事，愁绝关河涕泪中。
张子言家移旋覆草
作者：郑善夫
朝代：明

旋覆知名草，秋斋不住花。群芳尽摇落，此地且年华。坐领幽人意，行辞处士家。相看到霜雪，采掇辅丹沙。
张起溟得子
作者：郑善夫
朝代：明

闻得充闾庆，青天眼不孤。君犹倚桐树，此是凤凰雏。昔日三苏出，眉山万木枯。乡书日暮至，定报有嘉符。
张起溟约过草堂为传卒所误
作者：郑善夫
朝代：明

君是峨眉秀，余惭南海琛。并期歌白雪，何止断黄金。接手难如此，浮生感独深。闽关及漳水，鱼腹莫教沉。
归来
作者：郑善夫
朝代：明

不作东曹属，归来巾屦幽。岂能效舐痔，聊且避牺牛。玉木深防病，瓶罍未省忧。此邦虾菜贱，家室暂淹留。
彭城避地
作者：郑善夫
朝代：明

朔水蓟门谁问津，洪河波浪眼中新。孤舟此夜山城雨，短剑长年驿路尘。郑老有官无饱饭，杜陵多难每依人。飞书近报齐梁破，何地江湖托此身。
役役
作者：郑善夫
朝代：明

役役不自息，旦夕白发新。众非纷往来，谁能超世尘。早年失所依，迷误三十春。读书不闻道，空负见在身。伯夷北之海，宣父西问津。行藏各有以，予将希其伦。青袍岂心事，白云终我邻。罢官亦何难，去去完吾真。
徐瑞卿给事所藏仲姬墨竹引
作者：郑善夫
朝代：明

田郎掉臂登我坛，手持一轴青琅玕。云是仲姬真迹留世间，徐卿得之岁应寒。烟波淋漓洒不乾，蜩腹蛇跗古所难。风梢露叶仅尺许，远势翻在青云端。燕山六月雨不止，暑气如焚汗如洗。那知此君入我侧，便有秋声落吾耳。偪侧未枕洞庭流，虚无更忆潇湘水。君不见洋州文学士，渭川千亩不盈咫。笔锋取自心眼底，但见鹰鹯随兔起。又不见前时萧恊律，能工水墨古无匹。疏寒不作筠粉态，瘦劲独得箫韶质。萧郎丹青久绝笔，洋州袜材谁祖述。胜国诸贤各擅场，只数仲姬入其室。至大由来二百春，墨痕缣素看犹新。得非尤物自有鬼神护，无乃好事者摸拟希其伦。于乎貌物非物人非人，天地亦到么么津。徐卿画本且莫论，眼前万事谁伪真。
得友人书
作者：郑善夫
朝代：明

每逢闽地客，数问尔沧洲。摇落意如此，烟波去无繇。传楫还长击，高柴未损忧。因风寄幽独，蚤晚大刀头。
得家信
作者：郑善夫
朝代：明

未觉今为是，田园报已荒。蛮云深结白，朔日迥含黄。社稷已如此，公卿犹病狂。冠裳风一变，战伐意何长。爵可加天位，勋兼拟法王。甘泉久抗疏，不得达明光。
得思道书
作者：郑善夫
朝代：明

伏枕忽传车马使，揽衣迎问已沾巾。开缄萧飒见汝面，回首苍茫任此身。司马著书长抱病，黔娄为道不辞贫。沧江冷落梅花晚，独抱遗芳向远人。
得思道消息二首
作者：郑善夫
朝代：明

闻汝还家后，逢时俶扰初。艰难仍被寇，墨绖却离居。边徼犹多故，山园未可锄。棠陵幸襄事，亦得慰区区。近逢黄吏部，报尔在三衢。志士伤泥滓，南州困猰㺄。时危离索久，岁晚帛书无。却忆吴门约，萧条愧病夫。
得思道消息二首·其一
作者：郑善夫
朝代：明

闻汝还家后，逢时俶扰初。艰难仍被寇，墨绖却离居。边徼犹多故，山园未可锄。棠陵幸襄事，亦得慰区区。
得思道消息二首·其二
作者：郑善夫
朝代：明

近逢黄吏部，报尔在三衢。志士伤泥滓，南州困猰㺄。时危离索久，岁晚帛书无。却忆吴门约，萧条愧病夫。
得闽中消息
作者：郑善夫
朝代：明

闽中久无雨，百谷尽枯燋。魃虐延诸郡，农工岂一朝。何时免冻馁，吾邑更征徭。避地翻愁思，馀生不自聊。
忆四弟二首
作者：郑善夫
朝代：明

出门忧汝病，清泪至今垂。鸿雁莽相失，脊令空尔思。未依南郭隐，真怪北山移。夜雨灯明里，商歌一拊髀。驽马心犹壮，龙驹产不虚。吾衰今更去，汝病近何如。烽火淹鱼素，关山沓羽书。横门思一出，此意几踌躇。
忆四弟二首·其一
作者：郑善夫
朝代：明

出门忧汝病，清泪至今垂。鸿雁莽相失，脊令空尔思。未依南郭隐，真怪北山移。夜雨灯明里，商歌一拊髀。
忆四弟二首·其二
作者：郑善夫
朝代：明

驽马心犹壮，龙驹产不虚。吾衰今更去，汝病近何如。烽火淹鱼素，关山沓羽书。横门思一出，此意几踌躇。
忆弟
作者：郑善夫
朝代：明

去年苏台送汝归，布被独卧愁依依。畬田力薄霜雪厚，怜汝受冻仍啼饥。北有鸿雁南鲤鱼，但见风尘不见书。深林大道防豺虎，万里看云涕如雨。
忆思道
作者：郑善夫
朝代：明

近忆棠陵子，还朝定此时。肯为黄歇客，兴在白云司。意气吾能共，江山君最奇。夔龙格心事，天意要人为。
忆昔
作者：郑善夫
朝代：明

忆昔先皇帝，黄金高筑台。剧辛自赵往，邹衍复齐来。今日风波事，谁当砥柱材。金鸡还浩荡，黄雀总㳙埃。久见文昌厄，何论国士灾。君看党锢传，千古使人哀。
忆昔
作者：郑善夫
朝代：明
体裁：五言排律

忆昔先皇帝，黄金高筑台。剧辛自赵往，邹衍复齐来。今日风波事，谁当砥柱材。金鸡还浩荡，黄雀总涓埃。久见文昌厄，何论国士灾。君看党锢传，千古使人哀。
忆李御史云
作者：郑善夫
朝代：明

忆昔在吴会，与子共昕夕。剧谈例百壶，醉咤沧溟窄。晨光倏不处，人事转凄恻。予复苦羁旅，子已作逐客。鄱阳波浪深，南岳瘴雾塞。鸿冥天万里，帛书经岁得。谁知消息来，竟作幽明隔。冥契既永逝，今我何萧摵。曩时青莲花，持抱化为石。回首灵源山，云际且屏迹。
忆近夫
作者：郑善夫
朝代：明

吴门相失后，书札各茫然。巢父终东去，刘郎重北迁。双凫赴魏阙，独鹤下青田。未见风尘净，怀君涕泪边。
忆道夫
作者：郑善夫
朝代：明

玉山建亥月，漫忆十年前。旧驿同吟雪，诸君尽着鞭。客途犹战伐，南楚自风烟。异域怀知己，沈沦尔最贤。
志士篇
作者：郑善夫
朝代：明

河伯誇秋水，未知东海深。众人尚雷同，安识志士心。志士有苦心，心苦道自舒。上山思采玉，入海贵探珠。至宝非外假，真诠岂予诬。独行何凉凉，阔遵溯周衢。虽无凌风翰，眷此适国都。升天而游雾，惕哉子大夫。
忧
作者：郑善夫
朝代：明

拟将新句咏销忧，咏罢重增双涕流。柱下朱郎成永别，江东黄尉竟何求。青袍事业悲三试，画省风烟感四休。摇落江山客途里，石门修竹梦林丘。
怀人
作者：郑善夫
朝代：明

客思苦作恶，美人长别离。愁深九日菊，梦饱故山芝。劫火明天地，秋声入鼓鼙。销魂仍病骨，行止昩前知。
怀思道
作者：郑善夫
朝代：明

闻君留阙里，勾当未曾还。五月过泗水，何时登太山。道存夫子室，礼接鲁生颜。星驾飘飘去，云天迥莫扳。
怀金山
作者：郑善夫
朝代：明

我爱金山寺，洪波万顷开。乾坤留柱石，沧海失蓬莱。曝日鼋鼍出，抟风鹳鹤回。中泠洗心处，极目意悠哉。
怀金山文殊用前人韵
作者：郑善夫
朝代：明

金山兰若昔曾游，尚记松针满地秋。竟日马蹄山雨驻，一时诗句野僧求。行藏笑我逃三昧，词翰真谁僣上流。传语远公须结社，王郎无复梦刀州。
思道屋为暑雨所破为作破屋歌
作者：郑善夫
朝代：明

南州暑月气正溽，伏雨衣裯尽如漉。朱方转东热更酷，渴想宫冰与夏屋。不应天气反北行，苦寒之地炎蒸沃。长安敝庐淫雨里，上漏下湿宁安宿。方子新颓笼鹤亭，郑生亦失穷猿木。郎官俸薄食指繁，原宪终辞九百斛。伏金未伏火未流，虞书历象今难读。安居美食古所贱，陋巷箪瓢分须足。洛阳杜鹃湿不归，愿得羲和宅旸谷。
思道约游西山病不赴漫答兼问宗林二首
作者：郑善夫
朝代：明

嗟尔棠陵客，乖期秋独归。香山有夙诺，幽事忽相违。木石机心损，云霞朔气微。时时梦鱼鸟，未返薜萝衣。昔游湖上寺，犹记释宗林。语我菩提树，恒河深复深。风沙晚识面，江海后知音。白鹤翩翩去，青天何处寻。
思道约游西山病不赴漫答兼问宗林二首·其一
作者：郑善夫
朝代：明

嗟尔棠陵客，乖期秋独归。香山有夙诺，幽事忽相违。木石机心损，云霞朔气微。时时梦鱼鸟，未返薜萝衣。
思道约游西山病不赴漫答兼问宗林二首·其二
作者：郑善夫
朝代：明

昔游湖上寺，犹记释宗林。语我菩提树，恒河深复深。风沙晚识面，江海后知音。白鹤翩翩去，青天何处寻。
悟道松
作者：郑善夫
朝代：明

玉柱峰头悟道松，根株岁久化为龙。若比茅山左纽桧，大千世界极鸿濛。
悼刘宓
作者：郑善夫
朝代：明

宓也归何处，营魂不可招。只疑天地阔，竟作死生遥。苦海风涛壮，炎方罔两骄。伤心卧佛寺，秋雨自兰苕。
悼志
作者：郑善夫
朝代：明

豺狼立道周，行旅限东西。我生理酸楚，岁暮犹麻衣。尽室出故里，生涯多差池。莱妻对我啼，稚子日受饥。形容饱风雪，摧折非平时。世事就浇凉，吾道将安之。三韩在何处，黄金不可为。焉能有羽翰，飘去从安期。
惠山吟
作者：郑善夫
朝代：明

去年曾饮中泠水，今日初尝第二泉。我有灵泉甘比蜜，无名应是在山偏。
惠山酌第二泉
作者：郑善夫
朝代：明

惠山好泉品，清切锡城隅。松石阴堪结，莲蓉翠不孤。寺虚流夜气，沙润长秋菰。笑挈二三子，朔风近舞雩。
感兴二首
作者：郑善夫
朝代：明

仰观北斗星，遥望北斗城。天上故历历，地下何溟溟。中原万馀里，数载风尘惊。忧悲直愬天，聊以舒我情。情长天更远，矫首看鸿冥。天河白如银，隔水处牛女。咫尺不相从，乌桥渺何许。年年只一夕，仓卒修云雨。金鸡催早发，回车不得住。含啼理支机，尚悔当年事。亦胜参与商，睽离永终古。
感兴二首·其一
作者：郑善夫
朝代：明

仰观北斗星，遥望北斗城。天上故历历，地下何溟溟。中原万馀里，数载风尘惊。忧悲直愬天，聊以舒我情。情长天更远，矫首看鸿冥。
感兴二首·其二
作者：郑善夫
朝代：明

天河白如银，隔水处牛女。咫尺不相从，乌桥渺何许。年年只一夕，仓卒修云雨。金鸡催早发，回车不得住。含啼理支机，尚悔当年事。亦胜参与商，睽离永终古。
慈竹引二首
作者：郑善夫
朝代：明

北堂慈竹连理枝，青阳含惠流绿滋。堂中佳人云佩垂，霞冠鹤帔光陆离。麻姑盈盈进紫觞，东方小儿翱且翔。徐歌缓节宵未央，明星煌煌应寿昌。芙蓉朱蕤兰紫芽，含风被露齐发花。庭中象席连凤珈，流辉照耀麒麟车。麻姑盈盈进紫觞，东方小儿翱且翔。徐歌缓节宵未央，明星煌煌应寿昌。
慈竹引二首·其一
作者：郑善夫
朝代：明

北堂慈竹连理枝，青阳含惠流绿滋。堂中佳人云佩垂，霞冠鹤帔光陆离。麻姑盈盈进紫觞，东方小儿翱且翔。徐歌缓节宵未央，明星煌煌应寿昌。
慈竹引二首·其二
作者：郑善夫
朝代：明

芙蓉朱蕤兰紫芽，含风被露齐发花。庭中象席连凤珈，流辉照耀麒麟车。麻姑盈盈进紫觞，东方小儿翱且翔。徐歌缓节宵未央，明星煌煌应寿昌。
戏作木虚据石图
作者：郑善夫
朝代：明

云里孤峰尔独凭，下观星斗带沧溟。翻身笑折三花树，拟傍蓬莱顶上行。
我昔远行迈
作者：郑善夫
朝代：明

我昔远行迈，飘飖度溟渤。洪波浩漫漫，东下遍穷发。蓬山彷佛见，鳌足互兴没。回瞻赤霞城，照耀金银阙。道逢五行仙，姣好若冰雪。璘璘白鹤车，翩翩逐云月。导我探鱼肠，乃得餐玉诀。入山采黄芽，和之以璚屑。服食引奇龄，秘诀不敢泄。敛衽入怀抱，三载字未灭。归来历故都，不复见物色。回首望徽音，徽音已断绝。桃花源不昧，去矣忘其筏。
戴宗道
作者：郑善夫
朝代：明

小戴青云器，明经正显行。以兹先后甲，知尔庙廊情。樗栎人俱弃，凰麟世必清。经年无一字，何以慰平生。
拟古
作者：郑善夫
朝代：明

勋名不可图，叹彼时运乖。佳人处幽谷，心思日如摧。未旰柴门闭，盛年不克谐。岂无合欢意，蹇修孰与媒。霜闺云被寒，玉颜暗中颓。翘首孤飞雁，雍雍令心哀。
挽王生
作者：郑善夫
朝代：明

吾乡论后进，尔最擅词场。十八人间世，三千弟子行。辕驹未竟步，石火不馀光。忆昔邢居实，秋风太惋伤。
授衣
作者：郑善夫
朝代：明

秋草倏已歇，鸣蛩欲近床。北风吹鬓发，九月进衣裳。抱病仍多事，逃空未损光。黑貂今久敝，摇落岁寒妨。
放舟荆溪寻张公洞不果归至滆湖起步长桥望烟景放歌
作者：郑善夫
朝代：明

日晷于东驰，羁人复北征。鼓舠下荆溪，言访张道陵。缘薄扼事艰，意短回修程。稠年戒襟素，履兹荒志诚。坐令紫霞居，远隔于青冥。所赖滆湖好，烟景疏天声。躞蹀骋瞻眺，稍慰沧洲情。青镜不肯私，金精几时营。寓形若流电，空怀紫金经。
放船
作者：郑善夫
朝代：明

柂楼下急浪，去险在毫端。已识篙师巧，方忧蜀道难。此溪防罔象，何日避风湍。颇羡玄真子，清时把钓竿。
放艇
作者：郑善夫
朝代：明

白龙江上放孤艇，青草洲前乘早潮。观水欲穷沧海赋，看山虚忆白云谣。舟航恶少妨渔父，风雪残年净独苗。散地生涯转疏阔，南州人事已萧条。
故太傅于公谦
作者：郑善夫
朝代：明

太傅出南方，眉宇天人表。曩在英庙朝，谠论多了了。三边正统末，兵戈日俶扰。先皇巡朔方，敌骑伏潢沼。黄云阨塞垣，仙仗迷周道。法驾一蒙尘，作意索金宝。京城既摇动，和议杂纷纠。公时赞戎机，决策截澜倒。告庙定储君，誓众守隍堡。耀兵向阴山，直欲举征讨。居庸扼咽喉，铁马岂得捣。坐令敌计穷，食尽师遂老。翠华果全归，黄屋免再造。虽重获罪戾，社稷功非小。功高反杀身，于古亦常有。固由天威赫，实为青蝇挠。天日终辉辉，即见是非瞭。神衷启后圣，殊锡达幽眇。忆昔靖康乱，谋国何草草。堂堂宋诸良，唯唯遵和好。甘心拜仇敌，所以至绝岛。直书在史氏，公节须皦皦。
新制白氎巾赠昆崙山人二首
作者：郑善夫
朝代：明

细葛新裁白氎巾，风尘把赠武陵人。渔樵早晚相携去，五色瑶花好自纫。万里黄河天汉通，昆崙遥带碧琳宫。青牛已度流沙去，述作虚传河上公。
新制白氎巾赠昆崙山人二首·其一
作者：郑善夫
朝代：明

细葛新裁白氎巾，风尘把赠武陵人。渔樵早晚相携去，五色瑶花好自纫。
新制白氎巾赠昆崙山人二首·其二
作者：郑善夫
朝代：明

万里黄河天汉通，昆崙遥带碧琳宫。青牛已度流沙去，述作虚传河上公。
新昌县晓行
作者：郑善夫
朝代：明

暝发新昌县，晨临赤土隈。秋花随地有，渚雁与云来。杂树炊烟出，前泾山照回。忽闻歌伐木，行路兴悠哉。
新营青野堂未就简高传二子
作者：郑善夫
朝代：明

青野经春营白扉，竟须录事草堂赀。萧萧桂树鹪鹩急，淼淼茭湖鸂鶒飞。绝塞闭门时欲暮，小山招隐意应迟。遗荣秪好修奇服，蕙带云冠上素衣。
方思道
作者：郑善夫
朝代：明

方郎天下士，慷慨古人稀。刎颈交惟女，同心结到谁。江湖同苦别，霄汉独雄飞。远愧朝歌叟，中兴淹桂枝。
旅夕逢所亲述怀
作者：郑善夫
朝代：明

乍见却悲欢，相询语夜阑。数年罢道路，诸弟泣饥寒。井灶还多故，亲朋有永叹。自怜飘泊甚，闻此屹忧端。
无题三首
作者：郑善夫
朝代：明

悄悄风色寒，白地不敢看。天尾是故国，天头是长安。叹息复叹息，泪沾头上巾。青萍将底用，光掩属车尘。明月岂长好，的的入我怀。东风不爱情，浮云与意乖。
无题三首·其一
作者：郑善夫
朝代：明

悄悄风色寒，白地不敢看。天尾是故国，天头是长安。
无题三首·其三
作者：郑善夫
朝代：明

明月岂长好，的的入我怀。东风不爱情，浮云与意乖。
无题三首·其二
作者：郑善夫
朝代：明

叹息复叹息，泪沾头上巾。青萍将底用，光掩属车尘。
早发临安
作者：郑善夫
朝代：明

东阁冬月西关西，仲冬雨雪水复微。去年今年风色恶，大有小有人烟稀。于潜诸县讨大贼，军旅之后多蟊螣。意外征求莫大繁，今日苍生合苏息。
早发临安
作者：郑善夫
朝代：明

玄阴早发临安县，远道真寻何处山。一夜雨声惊木叶，几年云气望函关。赤云近在风尘外，黄鹄高飞霄汉间。闻道襄城迷七圣，中原回首泪潺湲。
早秋怀晋安诸子
作者：郑善夫
朝代：明

摇落茭湖晚，湖边鶗鴂鸣。秋风吹桂树，一伫越王城。榻有南州重，人兼卫玠清。还闻刷羽翮，看尔共蜚声。
早秋龙门舟中
作者：郑善夫
朝代：明

艓子小于叶，早秋江上行。风波千古转，天地几时平。病骨怜沧海，凡才耻圣明。不眠闻短吹，故国亦飘零。
早起赴思道索饭
作者：郑善夫
朝代：明

晨朝不举火，去扣故人门。坐见相忘意，终衔一饭恩。酝谋苏轼妇，蔬摘长卿园。童稚能看客，文章不讳言。粗豪吾岂敢，道谊尔应存。陶令时独往，杜陵岁七奔。从来略温饱，以此信乾坤。万事羁孤极，元凭好弟昆。
昆崙子
作者：郑善夫
朝代：明

君本昆崙客，岩扉星汉连。流沙拂袖去，述作为谁传。紫芝秀可掇，青牛何当还。异时求物色，萧䬃白驹篇。
昆崙子
作者：郑善夫
朝代：明
体裁：五言律诗

君本昆崙客，岩扉星汉连。流沙拂袖去，述作为谁传。紫芝秀可掇，青牛何当还。异时求物色，萧飒白驹篇。
明妃曲
作者：郑善夫
朝代：明

明妃初出塞，宛转意何穷。上马琵琶曲，流悲入汉宫。自言妾命薄，万里去和戎。今日蘼芜草，青青向陇中。
昔余北征太初至自湖州送余至姑胥吾惟可至自三衢送余至槜李不二载间相继下世重逢此地怆然伤怀作哭二子诗
作者：郑善夫
朝代：明

忆从把抱三吴志，念尔攀翻远道来。此后音尘一哭耳，旧时风雨竟何哉。江山秪挂南州剑，天地空生诸葛才。槜李姑胥是永别，暮云邻篴动秋哀。
昔余梦游雁宕乘最高台东观海波浩荡回望万峰蔚蔚云际及登盘山历历如在梦中竦然题句
作者：郑善夫
朝代：明

昔年梦上百寻台，薄海鲸波天地回。四十九盘东向立，雁山犹是梦中来。
春日发赤城
作者：郑善夫
朝代：明

碧海春信至，赤城愁思深。雪晴千涧疾，日落万方阴。毕岁皆行役，凡躯故滞淫。西归负良友，忽尔长蓬心。
春日怀京华诸友
作者：郑善夫
朝代：明

闻说神龙起，群贤一网提。中原刑白马，南国且黄鹂。夜楫谁同击，春江他自迷。无能逐公子，锡宴上林西。
春日怀南湖旧居
作者：郑善夫
朝代：明

南湖不可到，幽事自涟漪。田父春相遣，邻翁暮与期。烟霞隐薜荔，风日晒鸬鹚。岂待清商发，花时有所思。
春日经白沙王氏庄
作者：郑善夫
朝代：明

王子躬耕处，柴门碧树团。云松飞鹳鹤，风涧引波澜。父老壶觞得，儿童礼数宽。西坡水麦熟，麋鹿下安安。
春暮游城西寺
作者：郑善夫
朝代：明

毗卢千佛阁，近在绿云中。客到虚无岸，春归莺燕丛。燕台望不及，古意渺何穷。拟入东林社，殷勤向远公。
晓入左掖
作者：郑善夫
朝代：明

禁城万木下萧萧，海雾阴连金水桥。七庙衣裳还紫气，九重宫阙自丹霄。喜闻行部风云阵，转忆先皇鹓鹭朝。海内何人忧社稷，迩来贤士困渔樵。
暮春游望
作者：郑善夫
朝代：明

阳山西陂野水肥，东风冉冉吹芳菲。越姬荡舟入远浦，吴侬荷锸谈落晖。茅屋桃花乱点点，树枝黄鸟乱飞飞。苏州病客怜汝切，明朝杖藜春事违。
暮春湖上
作者：郑善夫
朝代：明

沧溟春欲暮，湖上芳草生。风烟吹不断，遥带凤凰城。万事兵戈外，孤臣藜藿情。何当拊神物，谈笑扫欃枪。
暮秋
作者：郑善夫
朝代：明

旅情秋又暮，长路更旌旗。王气平三极，兵尘黯四夷。拙惭名已晚，病恐志将衰。许国微躯在，崎危善自持。
曹仲礼索巾云将归具茨兼柬王稚钦
作者：郑善夫
朝代：明

元是山人白接䍦，云逵赠女莫相疑。便从梦泽穿嵩少，更历襄城问具茨。
曹娥庙
作者：郑善夫
朝代：明

东关东偏曹娥碑，今古流传绝妙词。洪涛骇浪翻沧海，要识人间孝女祠。
月下听王稚钦弹琴
作者：郑善夫
朝代：明

昭文鼓绿绮，六气指间流。王子梅花思，飘飘下陇头。月华终胜雪，商意自成秋。今夕西方梦，佳人不散忧。
有怀
作者：郑善夫
朝代：明

独客路千里，美人天一方。连宵入我梦，今日写新章。白月犹故国，青山皆异乡。不堪秋信至，梧叶下沧浪。
有背师者索题东皋书屋
作者：郑善夫
朝代：明

东皋书屋傍风云，翠筱红蕖卧典坟。请君终学壶丘子，汧水鲵桓恐未闻。
朔州行
作者：郑善夫
朝代：明

朔州城头凝黑云，朔州城下边人魂。健儿悍骄好杀戮，少壮战死今无存。悲风南下吹觱篥，马逸饮血太白窟。不见铙歌入塞门，但见人骨白崒嵂。近来衣冠苦出粟，岂说千朝养精卒。班生介子不应募，愿弄悲笳令归去。
望夫石
作者：郑善夫
朝代：明

自君之出矣，日日望君归。秋风吹紫塞，夜夜捣寒衣。楼兰未灭君不归，含啼独自下重帏。玉关西去路如棘，安得身随鸿雁飞。食荼中自苦，食檗那忍食。西风吹妾身，化作望夫石。东海之水成丘山，公乎何时生入关。年年风雨里，但见血痕班。妾心匪石不可转，君身如璧当来还。
望武夷时与黄元质同赋
作者：郑善夫
朝代：明

客路未千里，名山已万重。歌传武夷曲，兴落幔亭峰。密竹幽幽鸟，深溪隐隐舂。黄生诗句好，吾得事游踪。
望灵山
作者：郑善夫
朝代：明

上饶县北香炉西，暮霭朝烟咫尺迷。平望灵山一百里，高南峰影入沙溪。
望雁宕
作者：郑善夫
朝代：明

雁宕青到眼，天南秋复凉。宁辞北山屐，来傍水仙王。越鸟随风化，瓯童触雾黄。未须悲道路，前是武陵乡。
朝雨
作者：郑善夫
朝代：明

若木光初判，玄云复积阴。撼江风色劲，洒壁雨声淫。泉室鲛人泣，天边越客吟。馀情何处诉，燕雀处堂深。
木假山
作者：郑善夫
朝代：明

已幸脱煨烬，漂零故不辞。肌肤浑尽剥，丰骨坐称奇。㟝嵝羞相学，云霞信所为。从兹别林薮，深结主人知。
木假山
作者：郑善夫
朝代：明
体裁：五言律诗

已幸脱煨烬，漂零故不辞。肌肤浑尽剥，丰骨坐称奇。培嵝羞相学，云霞信所为。从兹别林薮，深结主人知。
木兰陂谒李长者祠
作者：郑善夫
朝代：明

木兰山下谁作陂，将军滩头功已亏。沧海未销钱女恨，路人惟诵李侯碑。秋深极浦生寒水，神至灵风满素旗。江汉汤汤吾力薄，祠前立马意应迟。
木虚过青野堂夜坐
作者：郑善夫
朝代：明

小坐同吾子，荒斋寡四邻。林鸺鸣近夜，山月迥随人。太乙青藜杖，先生乌角巾。中宵莫说剑，恐益鬓毛新。
朱荡南太守遣杯茗过雁山奉酬
作者：郑善夫
朝代：明

荡南杯榼走重盘，正我看云初出关。车马忽传青鸟信，风烟一伫白龙山。闻知湖口舟长借，每到花时钓末还。万事忘机犹汨没，羡君安稳弄潺湲。
李中丞邀游南高峰与棠陵子同赋
作者：郑善夫
朝代：明

南峰东下对扶桑，海雾天风引望长。此日登临成胜会，眼中文物傍重阳。避人鹳鹤遥相过，近郭棕篁好自苍。笑把荷衣接豸服，狂夫谈讨只沧浪。
李忠定祠
作者：郑善夫
朝代：明

千秋祠庙对樵溪，丞相愁时日向西。江汉已浮龙马去，风尘遗恨鹧鸪啼。伤心北狩谁相问，极目中原他自迷。三疏留君见东澈，人情天运苦难齐。
杨白华
作者：郑善夫
朝代：明

袅袅长杨树，青青垂白花。杨花揽不住，春色若为斜。如何宫畔草，萋郁遍天涯。
林克相
作者：郑善夫
朝代：明

厓老本钓侣，经纶今若何。自来科目选，秪为利名多。江汉波初定，夔龙道不磨。南冠有词赋，万古卿云歌。
林员外东瓯斗城图引
作者：郑善夫
朝代：明

连山苍苍若星宿，大江孤屿象云搆。我行东南未见此，云是东瓯斗城子。巽吉仁王柄东指，松坛华盖魁堪拟。西山岧峣作领袖，就中陈迹无不有。前有王将军，后有谢太守。白云春草芜没久，墨池岁岁生芳茆。自有王谢经行处，至今景物无尘垢。绍兴以来产俊英，周刘郑薛次第兴。咸淳之上二百载，醇正无过王龟龄。要皆山川所毓秀，亦自守者善造就。林侯风流士，直驾王谢后。宾御尽才藻，形胜布篆籀。功成北首谁与娱，但写江山入画图。行边似防百怪出，耳畔长闻海波入。驻鹤亭，吹笙台。更有雁荡四百峰崔巍，千年陵谷辞劫灰。我生胡为处溷浊，明日黄冠归去来。
林德敷
作者：郑善夫
朝代：明

圣后乘元化，江湖思致身。君居财赋地，况作庙堂臣。勋业时堪就，鲈莼兴莫新。何当逐狐鼠，同看帝城春。
林樗翁舍余草堂以诗见贻病不能候次韵作答
作者：郑善夫
朝代：明

鳌顶峰回云雾光，少微来照浣花堂。十年城府新相避，三径松筠故自荒。问道向迷襄野北，移家今在汉阴傍。方山耆旧偏怜我，只道相如病更狂。
林沧洲下第赴荆门
作者：郑善夫
朝代：明

怜君不得意，归鬓忽成丝。更下荆门棹，还闻巫峡悲。礼严徐孺榻，义重象山祠。应念投竿客，终为帝者师。
柬顾华玉
作者：郑善夫
朝代：明

在昔过逢日，天台山雪生。何期易水上，同忆赤霞城。杯动青春色，堂含沧海声。终焉谢朱绂，㩗手石梁行。
柴门二首
作者：郑善夫
朝代：明

凉月光不了，照我芳桂丛。白凫如人长，来往柴门东。家住白湖阳，习见风波事。苕荻何苍苍，乱我兰与芷。
柴门二首·其一
作者：郑善夫
朝代：明

凉月光不了，照我芳桂丛。白凫如人长，来往柴门东。
柴门二首·其二
作者：郑善夫
朝代：明

家住白湖阳，习见风波事。苕荻何苍苍，乱我兰与芷。
桃源
作者：郑善夫
朝代：明

桃源红映赤城霞，洞口春开度索花。拟傍东方啖桃实，不随刘阮问胡麻。
桃源行
作者：郑善夫
朝代：明

黄河水尽蛟龙驯，桃源沙飞愁杀人。东方乱后再反覆，忆昔过此增烦辛。扁舟困顿不得携，贼壕只在河东西。路官邑子微服走，大屋高门狨獍啼。到今事定还是非，请问流民归未归。
梁之石操上杨国老
作者：郑善夫
朝代：明

梁之山兮，岳岳其砥。石之磐磐，兴云及雨。肤合之施，其谁弗被。立天之中，君子不匮。天常西亏，地亦东溃。我不尔奠，曷其有位。大皇时行，大浸时滋。怀贞用敦，君予以几。
梁日孚
作者：郑善夫
朝代：明

梁鸿终自洁，禄仕暂栖迟。混世名为佛，修身早得师。儿童送我意，俯仰别君时。何日长安市，相过筇一枝。
梦与王阳明论学
作者：郑善夫
朝代：明

美人入我梦，惠我白云词。述作何多事，经纶非尔时。空斋下鸟雀，深水伏龙螭。尚愧瑶华赠，悠悠江汉思。
梦井歌二章
作者：郑善夫
朝代：明

井之京京，其出渊渊。汔至不繘，谓我叵泉。甃如幕如，我梦乘如。寤怀载且，维以永戏。井之渊渊，爰是用汲。王明王明，受此戬福。渫而不食，于井何伤。君子之履，不迁其方。
梦井歌二章
作者：郑善夫
朝代：明
体裁：四言诗

井之京京，其出渊渊。汔至不繘，谓我叵泉。甃如幕如，我梦乘如。寤怀载且，维以永戏。（一章）井之渊渊，爰是用汲。王明王明，受此戬福。渫而不食，于井何伤。君子之履，不迁其方。（二章）
梦出
作者：郑善夫
朝代：明

少谷先生白玉簪，秋风欲别小华阴。傍人鸂鶒机初动，惊眼芙蓉花正深。未有行藏关世道，是何梦卜合人心。东山远志谁驱使，小邴官阶自滞淫。
梦惟可为余作山中草堂
作者：郑善夫
朝代：明

天末梦君子，山中营我庐。江湖无利涉，家室且安居。梅福机事早，郑虔生计疏。京尘今始便，骑马亦樵渔。
梦戴寅仲二首
作者：郑善夫
朝代：明

之子不可作，壶公无春姿。毗陵江水深，游魂归未归。风波闄汝东，虎豹咆汝西。北走限冰雪，南征多蝮蛇。年少死道路，斯人更流离。何以入我梦，明我长相思。万壑真淼茫，三泉苦隇䧅。天高猿鹤冷，尚有钟山疑。交游满江汉，谁复更如子。读书京华尘，相看忍羁旅。诉心风雨夕，潦草各别去。云胡大宛种，一蹶千里路。朝陟洞庭山，山远不可处。暮航太湖水，水阔不可渡。精灵复何为，白璧已黄土。落月哀杜鹃，切切复延伫。
梦戴寅仲二首·其一
作者：郑善夫
朝代：明

之子不可作，壶公无春姿。毗陵江水深，游魂归未归。风波闄汝东，虎豹咆汝西。北走限冰雪，南征多蝮蛇。年少死道路，斯人更流离。何以入我梦，明我长相思。万壑真淼茫，三泉苦隇䧅。天高猿鹤冷，尚有钟山疑。
梦戴寅仲二首·其二
作者：郑善夫
朝代：明

交游满江汉，谁复更如子。读书京华尘，相看忍羁旅。诉心风雨夕，潦草各别去。云胡大宛种，一蹶千里路。朝陟洞庭山，山远不可处。暮航太湖水，水阔不可渡。精灵复何为，白璧已黄土。落月哀杜鹃，切切复延伫。
梦黄山梅花
作者：郑善夫
朝代：明

阳湖春动蕊珠宫，我梦黄山白鹤峰。罗浮仙子娟娟下，笑整云裳风雪中。
梧儿初学语
作者：郑善夫
朝代：明

梧儿生六月，孩笑识人情。得汝愁俱破，于人眼尽青。暂时闻学语，何日见趋庭。尔祖能看我，回头涕泗零。
梨关
作者：郑善夫
朝代：明

梨关不可上，战格屹云端。闽浙乾坤别，风烟道路难。堤防莫暂废，戎马未全安。谩想先皇日，车书达百蛮。
棠陵家观释宗林诗画戏为一偈嘲之
作者：郑善夫
朝代：明

莲社柢能入，林公许径过。法衣乘獦獠，佛日动山河。五蕴元空寂，三车亦障魔。白牛载词藻，西去欲如何。
棹歌四首
作者：郑善夫
朝代：明

鸿雁飞来风雪心，鸿雁飞去天山阴。二月天山风雪浅，六月天山风雪深。鸿雁飞去稻粱荒，白鸥不飞羽毛伤。天寒日暮黄芦荡，江水渺茫心渺茫。送君把君绿荷衣，悲莫悲兮生别离。衢阳向上江水绝，纵有鲤鱼何处来。青螺江头游子吟，黄金台上秋水深。风尘一别一万里，美人驾车伤我心。
棹歌四首·其一
作者：郑善夫
朝代：明

鸿雁飞来风雪心，鸿雁飞去天山阴。二月天山风雪浅，六月天山风雪深。
棹歌四首·其三
作者：郑善夫
朝代：明

送君把君绿荷衣，悲莫悲兮生别离。衢阳向上江水绝，纵有鲤鱼何处来。
棹歌四首·其二
作者：郑善夫
朝代：明

鸿雁飞去稻粱荒，白鸥不飞羽毛伤。天寒日暮黄芦荡，江水渺茫心渺茫。
棹歌四首·其四
作者：郑善夫
朝代：明

青螺江头游子吟，黄金台上秋水深。风尘一别一万里，美人驾车伤我心。
楚客
作者：郑善夫
朝代：明

楚客望不返，行坐楚天心。荆门未可涉，洞庭波正深。
次刘德羲怀金山韵
作者：郑善夫
朝代：明

记得金山顶，风烟八面开。乾坤留柱石，沧海失蓬莱。夜色京江水，春光般若台。兵尘兼病眼，长望几徘徊。
次夕岘江闻笛赠林德敷熙载父子
作者：郑善夫
朝代：明

岘水桥西秋欲社，追寻仍泛月边船。短箫长笛悲相语，锦树沧江绝可怜。交游自识茅容早，子婿谁当黄干贤。此夜星河未堪别，眼中闽楚各风烟。
次素翁临沧亭
作者：郑善夫
朝代：明

沧海鲸波天汉长，壶公东影拂扶桑。彤云彩雾行空壁，此是人间素老乡。
歌风台
作者：郑善夫
朝代：明

陆贾诗书叔孙礼，犹能润色汉乾坤。尔曹未是真王佐，威凤文鹓未得驯。大风之计在四方，岂意牝晨祸萧墙。身后貔虎尽食邑，左袒危乎仗彼苍。
歌风台·其一
作者：郑善夫
朝代：明

陆贾诗书叔孙礼，犹能润色汉乾坤。尔曹未是真王佐，威凤文鹓未得驯。
歌风台·其二
作者：郑善夫
朝代：明

大风之计在四方，岂意牝晨祸萧墙。身后貔虎尽食邑，左袒危乎仗彼苍。
正德十四年四首
作者：郑善夫
朝代：明

君王按剑东南征，锦障黄旗出凤城。矫矫六飞熊虎士，中原万里倚戈行。云中铁骑猎渔阳，鼙鼓填填夜未央。白马将军传号令，金盘宝箧进壶浆。黄牌使者出行营，选舞徵歌倾卫城。报道儒生饬士马，南州叛贼一时平。桑黄渺渺蹑飞尘，清路人传天子真。宰相无须保车驾，至尊雄武动如神。
正德十四年四首·其一
作者：郑善夫
朝代：明

君王按剑东南征，锦障黄旗出凤城。矫矫六飞熊虎士，中原万里倚戈行。
正德十四年四首·其三
作者：郑善夫
朝代：明

黄牌使者出行营，选舞徵歌倾卫城。报道儒生饬士马，南州叛贼一时平。
正德十四年四首·其二
作者：郑善夫
朝代：明

云中铁骑猎渔阳，鼙鼓填填夜未央。白马将军传号令，金盘宝箧进壶浆。
正德十四年四首·其四
作者：郑善夫
朝代：明

桑黄渺渺蹑飞尘，清路人传天子真。宰相无须保车驾，至尊雄武动如神。
此夕
作者：郑善夫
朝代：明

时危长伏枕，月好自临关。斥堠连吴越，烟尘犯海山。民穷久欲乱，师老未成班。此夕姑苏酒，酣歌不破颜。
武夷曲次晦翁棹歌十首
作者：郑善夫
朝代：明

幔亭彩幄会仙灵，紫雾濛濛薄太清。奏罢人间可哀曲，凤笙龙管杳无声。沙棠为楫桂为船，紫嶂丹厓锦映川。我是开元李居士，铁龙吹散万峰烟。不道巫阳十二峰，玉环珠佩净云容。美人婉婉秋波立，迥隔天关百二重。藏里黄棺壑上船，春风秋雨自年年。觉来天地终归尽，炼得丹成亦可怜。蜕骨藏真传此岩，土花石黛已？毵。那能县绠探金槥，下捣龙宫万仞潭。大隐屏前烟水深，九霄云覆紫芝林。彤墀不作含香梦，丹洞忻传出世心。水过苍屏湾对湾，山形密似百年关。巨鳌不戴东溟去，要与乾坤作大闲。博罗东下三百滩，喷雪奔雷仰面看。虬龙不出蝮蛇出，天风下来吹岁寒。石鼓云楼天汉开，飞泉几道白龙洄。探元笑入桃源路，黄叶千岩风雨来。九溪历尽兴翛然，乱瀑喧豗赴锦川。寻源已到明河曲，飞舄还过一字天。
武夷曲次晦翁棹歌十首·其一
作者：郑善夫
朝代：明

幔亭彩幄会仙灵，紫雾濛濛薄太清。奏罢人间可哀曲，凤笙龙管杳无声。
武夷曲次晦翁棹歌十首·其七
作者：郑善夫
朝代：明

水过苍屏湾对湾，山形密似百年关。巨鳌不戴东溟去，要与乾坤作大闲。
武夷曲次晦翁棹歌十首·其三
作者：郑善夫
朝代：明

不道巫阳十二峰，玉环珠佩净云容。美人婉婉秋波立，迥隔天关百二重。
武夷曲次晦翁棹歌十首·其九
作者：郑善夫
朝代：明

石鼓云楼天汉开，飞泉几道白龙洄。探元笑入桃源路，黄叶千岩风雨来。
武夷曲次晦翁棹歌十首·其二
作者：郑善夫
朝代：明

沙棠为楫桂为船，紫嶂丹厓锦映川。我是开元李居士，铁龙吹散万峰烟。
武夷曲次晦翁棹歌十首·其五
作者：郑善夫
朝代：明

蜕骨藏真传此岩，土花石黛已？毵。那能县绠探金槥，下捣龙宫万仞潭。
武夷曲次晦翁棹歌十首·其五
作者：郑善夫
朝代：明
体裁：七言绝句

蜕骨藏真传此岩，土花石黛已�毵。那能县绠探金槥，下捣龙宫万仞潭。
武夷曲次晦翁棹歌十首·其八
作者：郑善夫
朝代：明

博罗东下三百滩，喷雪奔雷仰面看。虬龙不出蝮蛇出，天风下来吹岁寒。
武夷曲次晦翁棹歌十首·其六
作者：郑善夫
朝代：明

大隐屏前烟水深，九霄云覆紫芝林。彤墀不作含香梦，丹洞忻传出世心。
武夷曲次晦翁棹歌十首·其十
作者：郑善夫
朝代：明

九溪历尽兴翛然，乱瀑喧豗赴锦川。寻源已到明河曲，飞舄还过一字天。
武夷曲次晦翁棹歌十首·其四
作者：郑善夫
朝代：明

藏里黄棺壑上船，春风秋雨自年年。觉来天地终归尽，炼得丹成亦可怜。
武穆吟三首
作者：郑善夫
朝代：明

南瞻岳王坟，拊心讼宣和。四海既无虞，乐事一何多。师师入帝侧，金兵乃星罗。旧时张谏议，天阍语非讹。但见户括金，不见士荷戈。回首靖康末，志士悲如何。太尉出世姿，用兵自神武。怀中左氏传，羞与绛灌伍。燕云唾手得，甲卒尽熊虎。北开玄冥天，南靖朱光土。国耻犹未雪，百胜曷足数。誓将与诸君，痛饮黄龙府。不观颍昌旗，气已吞边部。英雄无奈何，气数乘人事。宋德但末光，椒房生梦寐。北狩不可返，上天有成意。壮士自苦心，奸臣自长计。蜡书晨到门，将星夜堕地。平生四字符，竟落气数里。桓桓蜀武侯，杀身志乃已。
武穆吟三首·其一
作者：郑善夫
朝代：明

南瞻岳王坟，拊心讼宣和。四海既无虞，乐事一何多。师师入帝侧，金兵乃星罗。旧时张谏议，天阍语非讹。但见户括金，不见士荷戈。回首靖康末，志士悲如何。
武穆吟三首·其三
作者：郑善夫
朝代：明

英雄无奈何，气数乘人事。宋德但末光，椒房生梦寐。北狩不可返，上天有成意。壮士自苦心，奸臣自长计。蜡书晨到门，将星夜堕地。平生四字符，竟落气数里。桓桓蜀武侯，杀身志乃已。
武穆吟三首·其二
作者：郑善夫
朝代：明

太尉出世姿，用兵自神武。怀中左氏传，羞与绛灌伍。燕云唾手得，甲卒尽熊虎。北开玄冥天，南靖朱光土。国耻犹未雪，百胜曷足数。誓将与诸君，痛饮黄龙府。不观颍昌旗，气已吞边部。
永阳方广岩观从儿戏入灵羊谷
作者：郑善夫
朝代：明

共有方岩志，鸣桡入永阳。山疑子午谷，水是武陵乡。石室罗星汉，风泉积混茫。直寻前代迹，多见昔人狂。龙德存幽侧，神功大晦藏。会须乘白鹿，莫倚过灵羊。采秀青林杳，看云白业长。傥逢蔡道者，为彼出迷方。
汎木兰
作者：郑善夫
朝代：明

木兰山下陂水清，南洋北洋风日晴。惯乘舴艋中流稳，颇爱棠梨两岸明。石堑沙堤回海势，鵁鶄鸂鶒乱春声。漫向云庄望莆口，更从壶顶看沧瀛。
汎舟五曲谒武夷精舍
作者：郑善夫
朝代：明

朝汎碧浪溪，夕宿隐屏下。洄湍激九折，淜洑以东注。丹厓写灵奇，怪者莫可悟。岂伊神理秘，谅有鬼物护。仙术非荒唐，宣圣有矩步。㴑流无穷门，直以夫子故。依违尚友心，謇謇恐迟暮。终当据昭旷，眷此结桂树。
汎舟五曲谒武夷精舍
作者：郑善夫
朝代：明
体裁：古风

朝汎碧浪溪，夕宿隐屏下。洄湍激九折，淜洑以东注。丹厓写灵奇，怪者莫可悟。岂伊神理秘，谅有鬼物护。仙术非荒唐，宣圣有矩步。溯流无穷门，直以夫子故。依违尚友心，謇謇恐迟暮。终当据昭旷，眷此结桂树。
汎舟游宜兴山水将入张公洞柬杭氏兄弟
作者：郑善夫
朝代：明

寻仙直探山水窟，脱屣何须书画船。远岫高云行落日，平芜大泽失炎天。总闻蒋诩求羊径，未分嵇康服食缘。翠帻平生最浩荡，来游五岳顿能便。
汎西崦宿光福寺
作者：郑善夫
朝代：明

西崦山前飞白鸥，东洙江上春事休。已无梅花刺我眼，赖有太湖消客愁。独爱老僧眠水寺，为寻芳芷步汀洲。风尘豺虎匝江汉，西望长安生隐忧。
江上别道宗兼怀何仲默
作者：郑善夫
朝代：明

却向江头别，潸然感物华。林泉移岁月，霄汉变云霞。伏剑亦骇俗，出门宁顾家。寄言何水部，迟尔折梅花。
江上赠汝厉侍御之荆湖
作者：郑善夫
朝代：明

浙水重逢地，闽州旧话稠。雷霆喧独夜，风雨动三秋。骐骥行堪见，鹰鹯击更优。他时有谏草，知上岳阳楼。
江上送殷二秀才
作者：郑善夫
朝代：明

觏子在逆旅，失子在岁晏。一似南飞鸿，一似西归燕。繁露戾修林，终风捷如箭。过翼趋所期，殊方卒相见。物情异冷煖，人事阻华面。迟余玉门春，子复穴梁殿。
江村
作者：郑善夫
朝代：明

钱塘江浪拍天来，江上茅堂负郭开。蜃楼鼍鼓时能见，鸂鶒鸬鹚晚自回。
江行五首
作者：郑善夫
朝代：明

冰合如镜平，冰断如雷鸣。孤舟不得寐，枕上悲风生。厌见雪如麻，不见梅放花。江北是客路，江南是客家。闭门对孤灯，开门见明星。默默心底事，礧磈谁能平。宦海多白波，客路多黄尘。波白解覆舟，尘黄解污人。少年爱春日，羯鼓闹春盘。一自不家食，春盘岁岁閒。
江行五首·其一
作者：郑善夫
朝代：明

冰合如镜平，冰断如雷鸣。孤舟不得寐，枕上悲风生。
江行五首·其三
作者：郑善夫
朝代：明

闭门对孤灯，开门见明星。默默心底事，礧磈谁能平。
江行五首·其二
作者：郑善夫
朝代：明

厌见雪如麻，不见梅放花。江北是客路，江南是客家。
江行五首·其五
作者：郑善夫
朝代：明

少年爱春日，羯鼓闹春盘。一自不家食，春盘岁岁閒。
江行五首·其四
作者：郑善夫
朝代：明

宦海多白波，客路多黄尘。波白解覆舟，尘黄解污人。
汨汨
作者：郑善夫
朝代：明

汨汨伤秋鬓，依依欲暮年。钓矶沧海上，布被白湖边。避地亲朋弃，忧时梦寐牵。无家杜陵老，且结草堂缘。
汪希周
作者：郑善夫
朝代：明

崇阳汪武选，识汝自京华。拊剑平江汉，经年别室家。飞云收虎帐，战马返龙沙。长揖青门外，何人善种瓜。
汪希周料兵淮楚
作者：郑善夫
朝代：明

白马清秋出上京，勾陈光照亚夫营。中原天子亲提剑，南国楼船远募兵。消息秪愁千里草，逋逃新恨九江城。汉家历数元无极，吴楚猖狂终自平。
汶上对月闻笛作商调哀切命船人度曲为和因赋醉歌
作者：郑善夫
朝代：明
体裁：古风

焉耆八月高风起，鸿雁群飞渡淮水。月下清砧愁远人，天涯芳草思公子。王郎哀时最萧瑟，万里迢迢向南国。呼我上船设冰鲙，仰天颂酒开胸臆。关山茫茫何处边，但见急管哀中天。冯夷听曲波面出，杨柳乱落西风前。酒酣月落歌未已，陇思江情嗒然起。未挂姓名玉策上，愿添海水金樽里。人生合欢那可测，有似大海翻萍叶。回首亲朋各别离，岂无江汉通舟楫。流光过鸟不复驻，达官好爵身之蠹。况乃豺狼横地轴，何限骅骝窘天步。竹林诸贤皆酒徒，嗣宗只愿步兵厨。古来贤达一澌尽，醉乡之托今何如。
汶上对月闻笛作商调哀切命船人度曲为和因赋醉歌
作者：郑善夫
朝代：明

焉耆八月高风起，鸿雁群飞渡淮水。月下清砧愁远人，天涯芳草思公子。王郎哀时最萧瑟，万里迢迢向南国。呼我上船设冰鲙，仰天颂酒开胸臆。关山茫茫何处边，但见急管哀中天。冯夷听曲波面出，杨柳乱落西风前。酒酣月落歌未已，陇思江情嗒然起。未挂姓名玉策上，愿添海水金樽里。人生合欢那可测，有似大海翻萍叶。回首亲朋各别离，岂无江汉通舟楫。流光过鸟不复驻，达官好爵身之蠹。况乃豺狼横地轴，何限骅骝窘天步。竹林诸贤皆酒徒，嗣宗只愿步兵廚。古来贤达一澌尽，醉乡之托今何如。
沧洲夏夕
作者：郑善夫
朝代：明

失意对蒲柳，沧洲昨夜风。野云依暮笛，客况近秋空。司马多年病，虞卿薄暮穷。此生随造物，行止合飘蓬。
沱水三章
作者：郑善夫
朝代：明

仙人骑白豻，远在苍梧山。我欲往从之，沱水深以澜。沱水深可厉，苍梧郁巑岏。云门何皇皇，远在洞庭岸。我非沱上凫，日夜汎波澜。言采蘼芜草，思心倏如摧。不见王孙归，但见章华台。
沱水三章·其一
作者：郑善夫
朝代：明

仙人骑白豻，远在苍梧山。我欲往从之，沱水深以澜。沱水深可厉，苍梧郁巑岏。
沱水三章·其三
作者：郑善夫
朝代：明

言采蘼芜草，思心倏如摧。不见王孙归，但见章华台。
沱水三章·其二
作者：郑善夫
朝代：明

云门何皇皇，远在洞庭岸。我非沱上凫，日夜汎波澜。
河上行
作者：郑善夫
朝代：明

白雁噭噭思朔方，乌衣逐逐度河隍。河间草树色焜黄，淮西二月春悲凉。北风惨懔日无光，洪涛簸天不可航。晨风不食百鸟藏，妖虬怒鲸连山长。途遥日暮雨沾裳，临河欲渡愁无梁。散发狂夫何郡郎，箜篌弦绝声不扬。侧身天地夜未央，愁燕愁粤热中肠。
河上送鲍使君
作者：郑善夫
朝代：明

柔风协河洲，回飙被泗渎。贤轺指玉衡，过门不停轴。结交何所将，解我双英瑴。岂无锦绣段，感彼并朽藗。希君复自爱，勿使輶出椟。
河道
作者：郑善夫
朝代：明

金陵方物上楼船，州县流传则例钱。圣主戎衣无盗贼，山东河道避冰鲜。
河陇
作者：郑善夫
朝代：明

河陇时多事，兵车岁几奔。犹闻遣太仆，长计向军门。羌羯方酣战，骅骝尽不存。西归报天子，已到渥洼源。
沿溪见白蘋盛开
作者：郑善夫
朝代：明

江深木落见蘋花，千涧秋容尔自佳。不随秾李分春事，要接寒梅成岁华。
泗上
作者：郑善夫
朝代：明

总总衣冠地，方冬生事繁。牛羊散迥野，烟火接长村。薙藿农人聚，分瓜稚子喧。如何恶官府，凿破此淳源。
泰陵
作者：郑善夫
朝代：明

千林松桧郁相回，永夜风生瀚海哀。万国昔曾瞻气象，五云空复护崔嵬。古来凤鸟长难至，天上龙髯定不回。苦忆焚香赐第日，报恩真愧济时才。
洞霄
作者：郑善夫
朝代：明

白鹤久辞华表，青牛已度函关。五内天花未饱，麻鞋踏尽名山。
浙江别王崇贤
作者：郑善夫
朝代：明

避乱安平镇，逢君永夜船。何堪萍水迹，直落浙江边。天子今巡幸，崆峒积岁年。忧心正如捣，况听卜居篇。
海滨书所见
作者：郑善夫
朝代：明

北里万馀户，渔樵更种田。打鱼乘水得，伐木上山便。禾黍栖南亩，牛羊被远阡。生涯未为少，何意尽颠连。
海门
作者：郑善夫
朝代：明

落日绵亭岭，茫茫何所之。山川沦沆漭，天地撤藩篱。脱屣未相失，放瓢聊自怡。扶桑弱水外，东望拂虹蜺。
涂山
作者：郑善夫
朝代：明

浲水东行沧海回，衣冠玉帛万方来。后期独有防风氏，君看涂山戮将台。
涵江寄伯固
作者：郑善夫
朝代：明

囊山十里涵江市，不见涵江见溪水。溪边柴门占青竹，市上高楼夹苍梓。市南故人黄省郎，后峰自垒对茅堂。一旦相思辄命驾，岂无消息到君傍。
清风岭
作者：郑善夫
朝代：明

嶀浦桥东云压山，清风岭矗明河湾。扪崖忽漫双流泪，日短风尘易满关。
渔者
作者：郑善夫
朝代：明

白日下广川，烟涛去不还。平生钓鱼意，入手便忘筌。
渡峡
作者：郑善夫
朝代：明

凛秋行日夜，短别去故里。眷此有所思，陟山复临水。重峡亘天堑，下足顿逸轨。回飙激伏澜，绝流渡濛汜。西崦积瞑色，翳翳敛夕靡。所忧风波集，击楫志未已。至人乘虚无，君子虑终始。蹈险乃真见，履顺有灭趾。矢言涉大川，勿负横江耻。
游丹青阁读旧还怀许黄门启衷
作者：郑善夫
朝代：明

风流不见许黄门，文字丹青阁尚存。最怜佳句车盘驿，黄犊青山何处村。
游侠篇
作者：郑善夫
朝代：明

长安逢少年，意气何昂昂。鸣鞭六陵坂，先驱势正强。戒途列万骑，一一羽林郎。铙吹动地来，飒沓若云翔。面前五花骢，宝絷金丝缰。腰间双龙剑，吴钩饰英璜。弄儿十四五，藉绮凝素光。行行且游猎，游猎及上阳。张弧向大漠，忽坠双飞鸧。持归平乐宴，象筵欢未央。借问此何谁，云是汉金张。六年起卒伍，一日倾侯王。文人天帝子，出入乘金阊。扬声重纶綍，流燄烁朝堂。逆鳞不可婴，太阿手所将。乃知朱门贵，溢恩胡可量。
游天平侯思道不至
作者：郑善夫
朝代：明

晓起发吴门，遥望天平山。秋风吹松涛，入我衫袖寒。白云无朝暮，好鸟声关关。良朋期不来，独游心无欢。驾言问名泉，高兴犹未阑。山僧导我入，桂树聊跻攀。我眼日已饱，我身殊未閒。平生抱丘壑，三十驱尘凡。尚恐豺虎剧，不敢缘其端。愿从华阳君，五岳时往还。
游子
作者：郑善夫
朝代：明

桐江水清石可数，游子思归作渔父。空谷春深记薜萝，长途日暝忧豺虎。入林何曾见赤雀，结舌讵可赋鹦鹉。皇天反正谁则知，有客哀伤重延伫。
游子篇
作者：郑善夫
朝代：明

眷彼不周风，喟然思九夷。九夷限波岭，游子逝何之。驰车越幽蓟，天路逾险巇。齐州岂不恋，严威剥人肌。襜褕可禦冬，所欢不予贻。在贱贵所忽，在远迩所遗。子去华衣马，敦我忼慨词。
游建州陶园和渊明拟古八首
作者：郑善夫
朝代：明

南服翔燠风，杪秋犹春和。水乾坐濡滞，木舟载悲歌。名园占原隰，节物逝已多。峥嵘甘菊丛，绰约芙蓉花。流景瞻应接，腼尔怀阴何。少小秉末尚，担簦远行游。如闻赤县外，更复有八州。车辙苦未厌，光景倏若流。归来守纯气，蘧然见丹丘。乃知不出门，偃仰六合周。王风久寂寞，吾行将奚求。四序递兴没，万有乘始终。景阳未停轨，积阴已肃戎。何意松柏条，蔚然乃独雄。糜糜田间草，淅淅草上风。凛秋一披拂，姣好会有穷。迟尔采脂苓，服食青山中。群山积莽苍，莽苍当座隅。万木忻适所，境幽郁以舒。细雾宿阴洞，丛菉亭广庐。东山抱远志，栗里赋閒居。浮荣曷足縻，三径不可芜。岁华日向晚，吾道乃晏如。东南有一士，名节贞自完。葆光归田园，散发懒不冠。白鱼入羞馔，取色慈母颜。幽居藏市廛，白日以闭关。客从远方至，情话忧绝端。酒酣命僮仆，取琴为之弹。希声入窈眇，忽下双紫鸾。眷言履昭旷，相期逾岁寒。秋登黄华山，恍然见大荒。前有乐天居，后有归来堂。堂居厂云鸟，回池亦淼茫。主人端逸念，莳菊翳坻场。天寒菊未华，逸念齐嵩邙。桴汎通永夕，万象争低昂。情景苟不亏，余何动迷方。缅惟无穷门，引领情内伤。我行复中野，怛怛自今兹。蹭蹬勿重陈，所伤命与时。非无青霞质，素衣向已缁。侧闻雍门弹，慰此中忧疑。忧疑卒未解，至音已无辞。古风落冥冥，大道不可思。王乔非予愿，詹尹亦我欺。江花莽消息，游子暮何之。相逢东园公，遗我考槃诗。楚江有杜蘅，叶短不堪采。越山有舜华，秀色昏旦改。不如撷芙蓉，远意薄云海。美人隔秋波，秋容澹相待。悠悠鹖冠子，遁世岂有悔。
游建州陶园和渊明拟古八首·其一
作者：郑善夫
朝代：明

南服翔燠风，杪秋犹春和。水乾坐濡滞，木舟载悲歌。名园占原隰，节物逝已多。峥嵘甘菊丛，绰约芙蓉花。流景瞻应接，腼尔怀阴何。
游建州陶园和渊明拟古八首·其七
作者：郑善夫
朝代：明

我行复中野，怛怛自今兹。蹭蹬勿重陈，所伤命与时。非无青霞质，素衣向已缁。侧闻雍门弹，慰此中忧疑。忧疑卒未解，至音已无辞。古风落冥冥，大道不可思。王乔非予愿，詹尹亦我欺。江花莽消息，游子暮何之。相逢东园公，遗我考槃诗。
游建州陶园和渊明拟古八首·其三
作者：郑善夫
朝代：明

四序递兴没，万有乘始终。景阳未停轨，积阴已肃戎。何意松柏条，蔚然乃独雄。糜糜田间草，淅淅草上风。凛秋一披拂，姣好会有穷。迟尔采脂苓，服食青山中。
游建州陶园和渊明拟古八首·其二
作者：郑善夫
朝代：明

少小秉末尚，担簦远行游。如闻赤县外，更复有八州。车辙苦未厌，光景倏若流。归来守纯气，蘧然见丹丘。乃知不出门，偃仰六合周。王风久寂寞，吾行将奚求。
游建州陶园和渊明拟古八首·其五
作者：郑善夫
朝代：明

东南有一士，名节贞自完。葆光归田园，散发懒不冠。白鱼入羞馔，取色慈母颜。幽居藏市廛，白日以闭关。客从远方至，情话忧绝端。酒酣命僮仆，取琴为之弹。希声入窈眇，忽下双紫鸾。眷言履昭旷，相期逾岁寒。
游建州陶园和渊明拟古八首·其八
作者：郑善夫
朝代：明

楚江有杜蘅，叶短不堪采。越山有舜华，秀色昏旦改。不如撷芙蓉，远意薄云海。美人隔秋波，秋容澹相待。悠悠鹖冠子，遁世岂有悔。
游建州陶园和渊明拟古八首·其六
作者：郑善夫
朝代：明

秋登黄华山，恍然见大荒。前有乐天居，后有归来堂。堂居厂云鸟，回池亦淼茫。主人端逸念，莳菊翳坻场。天寒菊未华，逸念齐嵩邙。桴汎通永夕，万象争低昂。情景苟不亏，余何动迷方。缅惟无穷门，引领情内伤。
游建州陶园和渊明拟古八首·其四
作者：郑善夫
朝代：明

群山积莽苍，莽苍当座隅。万木忻适所，境幽郁以舒。细雾宿阴洞，丛菉亭广庐。东山抱远志，栗里赋閒居。浮荣曷足縻，三径不可芜。岁华日向晚，吾道乃晏如。
游张公洞二首
作者：郑善夫
朝代：明

阮籍怀广途，卢敖历四极。尚惭壤虫隘，或哭周道阨。伊余抱末衷，乃溯二子迹。北游费岁年，东归眷幽赜。岂不念穷路，黄鹄有羽翮。阳羡山水区，西奠洞庭侧。岩扉靡杂卉，菌芝类盈尺。昔有摄生者，于此炼金液。空筌夙所慕，灵洞杳莫测。寒泉滴不散，千岁成璆碧。中有科斗书，漫灭不可识。朅来事冥探，宛若藐姑射。岂伊耳目娱，但恐霜露迫。缅思缟凤吹，傥值紫髯客。修观竟十二，累果及八百。深功谅难期，所志未忍息。永服先圣训，至诚裂金石。乘槎阳羡湖，延览铜官山。山气何氤氲，飞崖郁而盘。西南有乳窟，窈窕青云关。倏忽启灵秘，传闻赤符间。七日混沌死，鬼凿永不刊。神窍通十洲，清浅呈琅玕。玄阴伏其下，六月冰雪寒。仙鼠与石燕，倒挂风雷坛。仙人度羽去，尚留九成丹。爰有好事者，里粮澹忘还。冥搜了无得，怅然回波澜。余亦采芝徒，九载勤登攀。九载在旦夕，皓发凌朱颜。尚子既毕娶，坡翁复营田。至人贵遗形，细故恶足牵。
游张公洞二首·其一
作者：郑善夫
朝代：明

阮籍怀广途，卢敖历四极。尚惭壤虫隘，或哭周道阨。伊余抱末衷，乃溯二子迹。北游费岁年，东归眷幽赜。岂不念穷路，黄鹄有羽翮。阳羡山水区，西奠洞庭侧。岩扉靡杂卉，菌芝类盈尺。昔有摄生者，于此炼金液。空筌夙所慕，灵洞杳莫测。寒泉滴不散，千岁成璆碧。中有科斗书，漫灭不可识。朅来事冥探，宛若藐姑射。岂伊耳目娱，但恐霜露迫。缅思缟凤吹，傥值紫髯客。修观竟十二，累果及八百。深功谅难期，所志未忍息。永服先圣训，至诚裂金石。
游张公洞二首·其二
作者：郑善夫
朝代：明

乘槎阳羡湖，延览铜官山。山气何氤氲，飞崖郁而盘。西南有乳窟，窈窕青云关。倏忽启灵秘，传闻赤符间。七日混沌死，鬼凿永不刊。神窍通十洲，清浅呈琅玕。玄阴伏其下，六月冰雪寒。仙鼠与石燕，倒挂风雷坛。仙人度羽去，尚留九成丹。爰有好事者，里粮澹忘还。冥搜了无得，怅然回波澜。余亦采芝徒，九载勤登攀。九载在旦夕，皓发凌朱颜。尚子既毕娶，坡翁复营田。至人贵遗形，细故恶足牵。
游淘江赠林樗翁
作者：郑善夫
朝代：明

野亭杂花红近人，山翁爱客青纶巾。涉江欲采芙蓉去，无数秋风鬓发新。
游烂柯山同杨节使二首
作者：郑善夫
朝代：明

太末徐王国，青霞洞府名。江山共吾子，风雨若平生。锦树岩扉净，秋杯云鸟明。应悲看棋者，柯烂未忘情。岝㠋干峰下，天开姑蔑墟。地灵蕃玉蕊，神至响云车。未破人间局，先翻石室书。茅靡入道术，岁晚莫踟蹰。
游烂柯山同杨节使二首·其一
作者：郑善夫
朝代：明

太末徐王国，青霞洞府名。江山共吾子，风雨若平生。锦树岩扉净，秋杯云鸟明。应悲看棋者，柯烂未忘情。
游烂柯山同杨节使二首·其二
作者：郑善夫
朝代：明

岝㠋干峰下，天开姑蔑墟。地灵蕃玉蕊，神至响云车。未破人间局，先翻石室书。茅靡入道术，岁晚莫踟蹰。
游烂柯山同杨节使二首·其二
作者：郑善夫
朝代：明
体裁：五言律诗

岝崿干峰下，天开姑蔑墟。地灵蕃玉蕊，神至响云车。未破人间局，先翻石室书。茅靡入道术，岁晚莫踟蹰。
游烟霞洞天
作者：郑善夫
朝代：明

今我忽不乐，驾言结游驷。遥望南山木，郁郁有真意。崖瀑垂素幢，谷风击繁吹。洞幽无别踪，白云蔼而至。狨啼修术暗，猱閧樛枝坠。山精绿罗衣，见客宛自媚。形遗物不违，真存道匪贰。鉴兹浃心想，去与众俱弃。
游焦山
作者：郑善夫
朝代：明

焦丘龙卧浪冥冥，瓜步云回海树青。风尘重问焦光洞，读罢华阳瘗鹤铭。
游石竺岩
作者：郑善夫
朝代：明

少抱烟霞资，雅志向林壑。出门混世尘，中逵反堕落。闻道岂不早，优游岁将迫。言就巫咸问，敬访何氏宅。石竺敞灵界，紫云冒岩箔。匪梦复匪幻，乃见鹤上客。长跪诉悃诚，曰予动迷错。授我灵光剑，斩断妖魔色。朅来无穷门，灏灏见天德。接手浮丘老，感恩讵云薄。乘云凌高丘，永与世寰隔。
游莆中麦斜岩
作者：郑善夫
朝代：明

陵坡回燠风，楸枰净如沐。戒言寻浩渺，聊以散沈郁。况兹二月半，芳草萋以绿。青霞媚遥天，乌巾入殊俗。嵚崎麦斜岩，幽人有高足。怀贤招艾轩，探真小樵谷。世缘夙已断，碧岭不可辱。君看南昌尉，去去从所欲。麦斜何崭崭，兹游惬心魂。石洞入窈窕，不说桃花源。白云走平地，崇冈亦崩奔。松篁翳重阴，境幽判寒暄。天关手可摩，始觉所历尊。赤城去不远，玉禾行当蕃。相期马子微，于此采灵根。
游莆中麦斜岩·其一
作者：郑善夫
朝代：明

陵坡回燠风，楸枰净如沐。戒言寻浩渺，聊以散沈郁。况兹二月半，芳草萋以绿。青霞媚遥天，乌巾入殊俗。嵚崎麦斜岩，幽人有高足。怀贤招艾轩，探真小樵谷。世缘夙已断，碧岭不可辱。君看南昌尉，去去从所欲。
游莆中麦斜岩·其二
作者：郑善夫
朝代：明

麦斜何崭崭，兹游惬心魂。石洞入窈窕，不说桃花源。白云走平地，崇冈亦崩奔。松篁翳重阴，境幽判寒暄。天关手可摩，始觉所历尊。赤城去不远，玉禾行当蕃。相期马子微，于此采灵根。
游金山寺
作者：郑善夫
朝代：明

地控恒沙界，峰回沧海波。潮声永夜壮，云气秣陵多。龙窟存光怪，鲛宫湛绮罗。黄斿蔽江左，何日返天戈。
湖上
作者：郑善夫
朝代：明

太湖何潋滟，岁晏亦自好。长风西南吹，天水共皓皓。遥峰七十二，恍恍红云岛。洞天在空濛，流水隔烦恼。昔有绿毛翁，于此采玄草。至今白石床，风云为持保。闻兹生古心，携舻事幽讨。良朋既同调，远客亦倾倒。鼓桡乘鼋鼍，凌波撷蘋藻。汎汎景将入，默默意未了。方壶不可问，沧海恨无早。归循去时路，木尽乾坤老。
湖上
作者：郑善夫
朝代：明

爱此湖上雨，共君湖上游。乾坤双短鬓，江海一虚舟。烟景初相见，春光不可求。明朝下西崦，相望意悠悠。
湖中寒食
作者：郑善夫
朝代：明

湖上逢寒食，行行云日迷。林花相映发，只似武陵溪。远水清烟并，高杨黄鸟啼。年年对芳草，古意满城西。
溪上
作者：郑善夫
朝代：明

南岸村边好放船，早春风日净涓涓。风吹锦水文章见，日射金沙色相鲜。匝匝碧山围矮屋，轻轻白鹭掠晴川。细询民瘼非前度，犹喜溪光似昔年。
溪上
作者：郑善夫
朝代：明

南行遵溪浒，流景何楚楚。溪毛绣藻蘩，游鱼聚相喣。锦石亦参错，绿发明可数。小者如卧羊，大者如伏虎。飞湍所磨荡，兀兀自太古。丛薄交深春，不但蔚榛楛。兹游倦登陟，到此一延伫。况有令主人，意气不为忤。担囊轻百里，一一适我所。春花未终极，岂即怀故土。锦江非不佳，人情薄如楮。西游杜陵老，安得免愁苦。
溪上即事
作者：郑善夫
朝代：明

二月松花春欲深，九溪石室昼长阴。独行罔两还相避，并汎凫鹥好自寻。人事傥逢圯下履，道情先寄广陵琴。丹台玉册真冥漠，息影忘机漫陆沉。
滩上
作者：郑善夫
朝代：明

雪喷雷轰三百滩，临川力拟障回澜。淜奔险过瞿塘峡，细看中流砥柱湍。
漫兴
作者：郑善夫
朝代：明

庞公拟向鹿门隐，元亮翻为孺子谋。千里青山妨墨绶，几年沧海弄渔舟。堞楼日断风沙暮，省树天回关塞秋。岁晚朝班终解去，偶耕随地得岩丘。
漫兴
作者：郑善夫
朝代：明

忽惊溪虎连群啸，不分林鸦朝暮啼。画省行台堪牧马，山城更鼓不随鸡。
漫兴
作者：郑善夫
朝代：明

日月随人事，溪山共客情。水清鱼避影，松静鹤留声。枌梓怡前辈，文章达后生。时闻扣牛角，犹愧似要名。
漫吟三首
作者：郑善夫
朝代：明

浣纱伤妾貌，折花伤妾心。郎君不相弃，请听白头吟。白头人所贱，绿发人须恋。君如恋绿发，莫到白头变。爱君如爱天，事君期尽年。妾意无虚假，君看塘上篇。
漫吟三首·其一
作者：郑善夫
朝代：明

浣纱伤妾貌，折花伤妾心。郎君不相弃，请听白头吟。
漫吟三首·其三
作者：郑善夫
朝代：明

爱君如爱天，事君期尽年。妾意无虚假，君看塘上篇。
漫吟三首·其二
作者：郑善夫
朝代：明

白头人所贱，绿发人须恋。君如恋绿发，莫到白头变。
潘令席上作军中乐
作者：郑善夫
朝代：明

张筵潘岳县，笳鼓竞黄昏。杨柳生南国，风云动塞垣。挥戈情可念，击楫气犹存。汉主白登道，甘心出玉门。
燕京三首
作者：郑善夫
朝代：明

将军白马紫金鞯，接鞚联绥御座前。并誇异姓称皇孽，不用长缨系薁犍。绯衣紫甲入东华，羯鼓铙歌散御花。边士尽骑天厩马，燕姬翻泣五云车。山后干戈震朔州，君王按剑到边头。二月凯歌班士马，天闲遗却万骅骝。
燕京三首·其一
作者：郑善夫
朝代：明

将军白马紫金鞯，接鞚联绥御座前。并誇异姓称皇孽，不用长缨系薁犍。
燕京三首·其三
作者：郑善夫
朝代：明

山后干戈震朔州，君王按剑到边头。二月凯歌班士马，天闲遗却万骅骝。
燕京三首·其二
作者：郑善夫
朝代：明

绯衣紫甲入东华，羯鼓铙歌散御花。边士尽骑天厩马，燕姬翻泣五云车。
燕歌
作者：郑善夫
朝代：明

云鸿下雀罗，越客变燕歌。燕歌声激烈，越客悲奈何。长歌剑斫地，短歌发直竖。朔风吹易水，四座俱陨泪。少年羞睚眦，壮士重意气。拔剑杀仇家，生死无顾忌。猛虎欲攫人，不择愚与贤。食胆中自知，岂避猛虎前。出门远孤征，雄剑终夜鸣。窜身脱芦下，亡命入幽并。幽并多豪侠，结交踰平生。杯酒接然诺，信义何分明。白日高渐离，筑声怆以怦。田光为君起，片语谋立成。荆卿独忼慨，舞阳乃辅行。上马报仇去，土花照青冥。秦庭事一就，干载扬令名。
燕集玉辉堂
作者：郑善夫
朝代：明

窈窈岩壑姿，迢迢契幽赜。缅怀天台胜，遂寄山水癖。赤城淹岁晏，所恋有三益。壮阴屈微阳，关山雪盈尺。虽嗟轨路阻，稍喜缁尘息。巾峰入草堂，天葩进瘆？。美人罗公车，求友意何极。文筵丽奇态，流觥乐无斁。鹿鸣纷谐和，造适非丝革。退念蒹与葭，兹幸附圭璧。睹空悟气机，体有见真色。吾道未榛芜，辴然露胸臆。
燕集玉辉堂
作者：郑善夫
朝代：明
体裁：古风

窈窈岩壑姿，迢迢契幽赜。缅怀天台胜，遂寄山水癖。赤城淹岁晏，所恋有三益。壮阴屈微阳，关山雪盈尺。虽嗟轨路阻，稍喜缁尘息。巾峰入草堂，天葩进瘆�。美人罗公车，求友意何极。文筵丽奇态，流觥乐无斁。鹿鸣纷谐和，造适非丝革。退念蒹与葭，兹幸附圭璧。睹空悟气机，体有见真色。吾道未榛芜，辴然露胸臆。
牛首
作者：郑善夫
朝代：明

牛首有佳致，方冬亦自奇。同云封地轴，积雪糁松枝。谷响传钟磬，山昏泣罔魑。凭高俯王土，何意有旌旗。
独树篇
作者：郑善夫
朝代：明

豫章之山盘盘乎巀嶪而倚天，石璧万仞荒㫚嘘云烟。上有独树风雷缠。轮囷偃亚黛色古百围，窍穴号吸謞宎飘风传。孤根入地几百尺，云是蘧仙手植距今三千年。内注沆瀣华，外荡日月光。枝翻浪涌，子堕金香。自是灵株䬃飞动，天鸡海鹄空多梦。白日影倒彭蠡阴，黄昏声压香炉重。千峰远意含太和，万木岂敢争嵯峨。霹雳空中下矢石，洞庭无地浩然风波。兹木结踞其如何。大厦长年急梁栋，心猜目眩今犹多。君不闻上古有大椿，万六千岁为秋春。精英幻化那可测，至今世有青牛君。兹木无乃是，不然何以有此垂天之苍云。山樊古柏相葱菁，早晚移根天帝庭。修条思在雪霜外，肯与众木分光荣。柤梨楸桑亦蓊郁，掊击拆泄岂辞辱。商丘之樗，曲辕之栎。非不巨且齿，拳曲轴解徒为尔。吁嗟乎豫章独树何神哉，安得长梯倚天畔，上采附枝下柱明堂摧。
独树篇
作者：郑善夫
朝代：明
体裁：古风

豫章之山盘盘乎巀嶪而倚天，石璧万仞荒㫚嘘云烟。上有独树风雷缠。轮囷偃亚黛色古百围，窍穴号吸謞宎飘风传。孤根入地几百尺，云是蘧仙手植距今三千年。内注沆瀣华，外荡日月光。枝翻浪涌，子堕金香。自是灵株飒飞动，天鸡海鹄空多梦。白日影倒彭蠡阴，黄昏声压香炉重。千峰远意含太和，万木岂敢争嵯峨。霹雳空中下矢石，洞庭无地浩然风波。兹木结踞其如何。大厦长年急梁栋，心猜目眩今犹多。君不闻上古有大椿，万六千岁为秋春。精英幻化那可测，至今世有青牛君。兹木无乃是，不然何以有此垂天之苍云。山樊古柏相葱菁，早晚移根天帝庭。修条思在雪霜外，肯与众木分光荣。柤梨楸桑亦蓊郁，掊击拆泄岂辞辱。商丘之樗，曲辕之栎。非不巨且齿，拳曲轴解徒为尔。吁嗟乎豫章独树何神哉，安得长梯倚天畔，上采附枝下柱明堂摧。
狼山闻捷
作者：郑善夫
朝代：明

龙骧百万向南征，水阵堂堂赤帜横。旋报狼山歌小海，喜看元帅是书生。连年江汉伤多事，此日朝廷念太平。汉戍秦疆俱鄙陋，须将四海作长城。
猛虎行
作者：郑善夫
朝代：明
体裁：古风

玄阴冥冥天欲雨，苍兕嗥风劈林莽。磨牙下山天为愁，白日杀人如捕鼠。我忽闻言仗剑出，弯弓却射白石入。吁嗟凤麟无时来，故使此辈为民菑。不然驱汝渡河去，河北苍生非草莱。
猛虎行
作者：郑善夫
朝代：明

玄阴冥冥天欲雨，苍兕嘷风劈林莽。磨牙下山天为愁，白日杀人如捕鼠。我忽闻言仗剑出，弯弓却射白石入。吁嗟凤麟无时来，故使此辈为民菑。不然驱汝渡河去，河北苍生非草莱。
玄明宫行
作者：郑善夫
朝代：明

君不见玄明宫中积金碧，云是权珰结真宅。贝阙凭陵上帝居，彤台照耀长安陌。雕龙铸虎歘飞动，至今赤日风云黑。崖壑天开朔漠摇，鲸鲵日吼沧溟仄。探奇秪见灵怪集，矫首翻诧星辰迫。西国只园应渺茫，六朝萧寺空千百。白龙胡为作鱼泣，想尔当年势辉赫。土木经营动四方，珍奇联络来重译。分明造化出其手，左挥右霍何不得。欲将燕市作蓬山，便有神人为驱石。奸雄到死竟不悟，骄奢之末无终极。气数相乘可自由，李猫赵鹿空回头。君不见大市街头权倖路，古来齑粉谁曾收。
玉华山歌赠盛太史端明
作者：郑善夫
朝代：明

玉华两峰天下雄，力障碧海东巃嵷。峰头偃蹇千尺松，停霜冒雪苍苔封。松根飞瀑声淙淙，流入韩江豢虬龙。徵君结屋浩渺中，开窗下瞰冯夷宫。角巾一幅双鬓髼，玉华相对为主翁。酒酣击筑咏古迹，韩山越埒啼猿狨。小桃溪春深浅红，有时鹤驭来偓僼。月明小艇西复东，富贵于我如飘风。鸿鹄高飞不可笼，罗网缯缴难为功。去年阙下见一鹄，今年天际冥孤鸿。嗟予羁的未解脱，驽蹄捷径愁㤝㤝。亦有灵源似玉华，茅茨倾倒登罴熊。安得脱身若鸿鹄，万仞峰顶时相从。
王南渠隐居
作者：郑善夫
朝代：明

冠山龙卧处，流水近沧洲。形胜东南地，堂斋烟雨秋。谏书存事业，逐客且林丘。只看桐溪上，星文动斗牛。
王右军
作者：郑善夫
朝代：明

右军鸾凤姿，初龀寓隆想。沉睡乃真觉，坦卧亦疏朗。临池洒妙翰，抗意风云上。笼鹅事偶然，草经有攸往。
王山二绝
作者：郑善夫
朝代：明

怀玉山前黄叶深，远天烽火上人心。不知何处歌都护，拍断尊前梁父吟。十月玉山寒雨生，万峰叠叠更分明。长溪浅溆从容满，冷蕊枯荄次第荣。
王山二绝·其一
作者：郑善夫
朝代：明

怀玉山前黄叶深，远天烽火上人心。不知何处歌都护，拍断尊前梁父吟。
王山二绝·其二
作者：郑善夫
朝代：明

十月玉山寒雨生，万峰叠叠更分明。长溪浅溆从容满，冷蕊枯荄次第荣。
班玉杖歌二首赠木虚
作者：郑善夫
朝代：明

阿罗掌上千年物，信是蓬山绿玉枝。拄到中天斡元气，乾旋坤转莫知谁。君家拄杖班龙质，十二星精光怪多。直教腾踏风云去，王道平平奈尔何。
班玉杖歌二首赠木虚·其一
作者：郑善夫
朝代：明

阿罗掌上千年物，信是蓬山绿玉枝。拄到中天斡元气，乾旋坤转莫知谁。
班玉杖歌二首赠木虚·其二
作者：郑善夫
朝代：明

君家拄杖班龙质，十二星精光怪多。直教腾踏风云去，王道平平奈尔何。
琅琊王墓下作
作者：郑善夫
朝代：明

田文全盛日，泪下雍门弹。王氏千秋后，劳歌玉树残。寝园生兔穴，疑冢奠龙盘。万仞莲花色，关河望已难。
璚州歌五章
作者：郑善夫
朝代：明

青毡乌帽适天涯，白首投荒莫咄嗟。东傍扶桑多薏苡，南过勾漏有丹砂。长鲸一涌雪山翻，海若爰居不可驯。知君定怕风涛急，白地风涛怕杀人。君家住近海门潮，君去朱厓不寂寥。哨哨罔两能人语，种种乌蛮解汉谣。蛮子滩头兴不孤，桄榔树下打娵媀。年年五月荔枝熟，翻怪先生爱索居。岭表黎酋分鸟群，桂林象郡总能文。更怜蜃气朝朝见，莫厌猿声夜夜闻。
璚州歌五章·其一
作者：郑善夫
朝代：明

青毡乌帽适天涯，白首投荒莫咄嗟。东傍扶桑多薏苡，南过勾漏有丹砂。
璚州歌五章·其三
作者：郑善夫
朝代：明

君家住近海门潮，君去朱厓不寂寥。哨哨罔两能人语，种种乌蛮解汉谣。
璚州歌五章·其二
作者：郑善夫
朝代：明

长鲸一涌雪山翻，海若爰居不可驯。知君定怕风涛急，白地风涛怕杀人。
璚州歌五章·其五
作者：郑善夫
朝代：明

岭表黎酋分鸟群，桂林象郡总能文。更怜蜃气朝朝见，莫厌猿声夜夜闻。
璚州歌五章·其四
作者：郑善夫
朝代：明

蛮子滩头兴不孤，桄榔树下打娵媀。年年五月荔枝熟，翻怪先生爱索居。
瓠子河遇叶六
作者：郑善夫
朝代：明

草草逢君瓠子河，河水瀁瀁柰君何。云山涕泪渭城曲，天地争回易水歌。
画六绝
作者：郑善夫
朝代：明

皎皎水上仙，风吹入我怀。我梦逢姹女，洛波堕弓鞋。边人竞北风，牧马阴山阳。腰间宝刀赤，河清尔来王。头陀戏海蟾，手握庵摩果。大观天地间，一笑吾丧我。鸲鹆乘天巧，幽篁学语繁。江南气候正，莫过鲁东门。卖药行市南，隐身入壶中。指挥费长房，白日骑黄龙。六拍按六气，广乐音未希。举手谢世人，行歌绿云归。
画六绝·其一
作者：郑善夫
朝代：明

皎皎水上仙，风吹入我怀。我梦逢姹女，洛波堕弓鞋。
画六绝·其三
作者：郑善夫
朝代：明

头陀戏海蟾，手握庵摩果。大观天地间，一笑吾丧我。
画六绝·其二
作者：郑善夫
朝代：明

边人竞北风，牧马阴山阳。腰间宝刀赤，河清尔来王。
画六绝·其五
作者：郑善夫
朝代：明

卖药行市南，隐身入壶中。指挥费长房，白日骑黄龙。
画六绝·其六
作者：郑善夫
朝代：明

六拍按六气，广乐音未希。举手谢世人，行歌绿云归。
画六绝·其四
作者：郑善夫
朝代：明

鸲鹆乘天巧，幽篁学语繁。江南气候正，莫过鲁东门。
画山水引
作者：郑善夫
朝代：明

天风盘松翠蛟吼，白浪浮山苍兕走。月落未落光射空，道人梦在沧洲东。云冠雪氅乌皮几，皓首相从只黄绮。我亦天台采药师，为君更话蓬莱水。
画者
作者：郑善夫
朝代：明

近爱钱塘孙画师，江山花木乱生姿。正愁京洛风尘急，却耐庞眉歌紫芝。
画鹰
作者：郑善夫
朝代：明

似欲飞腾起，星眸势可招。平生酣白战，远志碍青霄。竹兔何愁得，林貙不敢骄。无由配鸾凤，勿以比鸱枭。
病中
作者：郑善夫
朝代：明

避地抛铜墨，风霜岁屡更。那期凤鸟至，亦遣伏雌鸣。久病丹心苦，中年白发生。如何张仲蔚，却扫卧升平。
病中吟六绝
作者：郑善夫
朝代：明

掩书卧玄冥，蟋蟀在床头。如何闭关月，耳畔鸣不休。形骸久为累，三尸今晏然。安得鲁仲尼，展转铸颜渊。虞卿为著书，卒岁坐穷愁。那知交字外，翻有逍遥游。有身终是尽，学死始长生。吾将鍊真性，去去凌紫清。爱河易漂溺，三山波浪翻。觅心了无得，吾今闭吾关。诗书破我拙，聪明多事起。那复黜聪明，返我混沌子。
病中吟六绝·其一
作者：郑善夫
朝代：明

掩书卧玄冥，蟋蟀在床头。如何闭关月，耳畔鸣不休。
病中吟六绝·其三
作者：郑善夫
朝代：明

虞卿为著书，卒岁坐穷愁。那知交字外，翻有逍遥游。
病中吟六绝·其二
作者：郑善夫
朝代：明

形骸久为累，三尸今晏然。安得鲁仲尼，展转铸颜渊。
病中吟六绝·其五
作者：郑善夫
朝代：明

爱河易漂溺，三山波浪翻。觅心了无得，吾今闭吾关。
病中吟六绝·其六
作者：郑善夫
朝代：明

诗书破我拙，聪明多事起。那复黜聪明，返我混沌子。
病中吟六绝·其四
作者：郑善夫
朝代：明

有身终是尽，学死始长生。吾将鍊真性，去去凌紫清。
病中哭伯固二首
作者：郑善夫
朝代：明

我眼双枯尽，那堪更哭君。平生犹铁石，灵爽定风云。葵藿虽同志，凰麟不恋群。吾徒向凋谢，谁黻太平文。去年白下去，送汝芋原陂。今日湖边问，俾余双泪垂。终为谏议鬼，竟失帝王师。已矣先朝事，伤哉此盛时。
病中哭伯固二首·其一
作者：郑善夫
朝代：明

我眼双枯尽，那堪更哭君。平生犹铁石，灵爽定风云。葵藿虽同志，凰麟不恋群。吾徒向凋谢，谁黻太平文。
病中哭伯固二首·其二
作者：郑善夫
朝代：明

去年白下去，送汝芋原陂。今日湖边问，俾余双泪垂。终为谏议鬼，竟失帝王师。已矣先朝事，伤哉此盛时。
病居读顾与新诗
作者：郑善夫
朝代：明

伏枕殊方客，秋风岁载阴。头风顿觉愈，吾只爱陈琳。
病居读顾与新诗
作者：郑善夫
朝代：明

伏枕殊方客，秋风岁载阴。鍊形功不就，抵病意何深。稍出词章网，翻为著作淫。头风顿觉愈，吾只爱陈琳。
病起步西禅
作者：郑善夫
朝代：明

一春伏枕莺可怜，病起野池明白莲。偶尔梳头出城郭，便应看竹到西禅。天晴求食鸟双下，日午闭门僧独眠。明发螺江有行役，红尘白雁异风烟。
病起送方思道
作者：郑善夫
朝代：明

问君何日栖武夷，送君出门双泪垂。三春伏枕自气候，一朝出郭空华滋。知他浊酒有谁共，折此垂杨不自持。浒墅关头听人语，盗贼满地将何之。
登七十二峰阁歌
作者：郑善夫
朝代：明

吾闻太湖东注三千水，乾坤纳纳几万里。东西洞庭天际起，七十二峰如聚蚁，青天白日飞雪雨。兵尘惨惨满人间，故国何处愁路难。五湖多风不可渡，入山魑魅相依附。若为化作鸿冥冥，南向峰头结烟雾。终焉身重飞不得，展转湖边倚高阁。湖昏阁静百感集，怅望毛公谢乌鹊，嵩高西去寻灵药。
登云居山二首
作者：郑善夫
朝代：明

贪清不自爱，历历疏远目。缅怀云居胜，驾言陟层曲。樛枓遁斧斤，岐径积朴樕。云栈纷当心，不敢轻落足。扪枯骤战兢，披荆逾匍匐。尪羸无奈何，况复迷浚谷。虽无夔莘警，讵测蜒蚿伏。少焉青霞深，转思白日速。山海信伟观，何以慰彳亍。我行孰驱迫，自致穷途哭。伯阳不出门，世路了如烛。愿昭篯子诫，或免华山辱。搜奇头欲改，禹穴未得傍。忽慕麦斜岩，玄境足佳况。连峰削芙容，石门天下壮。筼筜复修纤，天声落屏嶂。云居独奇绝，遐思愈飞飏。以兹发高踪，力欲排云上。百息径崄艰，一眺极沆漭。鹓鸾税仙骖，芝荪洗凡状。试按山海图，一一皆不妄。虽然羸瘵成，已过平生望。应悲蜉居子，兀兀坐盆盎。吾将从卢敖，直与云露抗。西凌昆崙风，东薄沧海浪。前期邈悠悠，拊膺以惆怅。
登云居山二首·其一
作者：郑善夫
朝代：明

贪清不自爱，历历疏远目。缅怀云居胜，驾言陟层曲。樛枓遁斧斤，岐径积朴樕。云栈纷当心，不敢轻落足。扪枯骤战兢，披荆逾匍匐。尪羸无奈何，况复迷浚谷。虽无夔莘警，讵测蜒蚿伏。少焉青霞深，转思白日速。山海信伟观，何以慰彳亍。我行孰驱迫，自致穷途哭。伯阳不出门，世路了如烛。愿昭篯子诫，或免华山辱。
登云居山二首·其二
作者：郑善夫
朝代：明

搜奇头欲改，禹穴未得傍。忽慕麦斜岩，玄境足佳况。连峰削芙容，石门天下壮。筼筜复修纤，天声落屏嶂。云居独奇绝，遐思愈飞飏。以兹发高踪，力欲排云上。百息径崄艰，一眺极沆漭。鹓鸾税仙骖，芝荪洗凡状。试按山海图，一一皆不妄。虽然羸瘵成，已过平生望。应悲蜉居子，兀兀坐盆盎。吾将从卢敖，直与云露抗。西凌昆崙风，东薄沧海浪。前期邈悠悠，拊膺以惆怅。
登北固楼
作者：郑善夫
朝代：明

北固楼前鹅鹳风，奔涛蹴汐撼龙宫。舟楫是非京口渡，关河忧患海陵烽。
登厚坡郑氏楼
作者：郑善夫
朝代：明

溪上青枫高十寻，隐君楼阁昼阴阴。未妨磬折随人事，却为飞花动客心。南靖祲氛征马困，北山风雨断猿吟。鳌峰金粟茅堂在，留滞王孙芳草深。
登台
作者：郑善夫
朝代：明

江草幽幽江燕回，感时频上望燕台。天高西北神京在，雁落东南朔气来。豹谷水田聊自给，龙阳橘树未应栽。君王近著唐尧德，岩壑全生是栎材。
登太山日观峰
作者：郑善夫
朝代：明

东岳乾坤定，黄河一缕分。日排瀛海浪，天入蓟门云。鲁道伤吾志，秦碑自夕曛。未堪疏远目，万里正䘲氛。
登建州浮屠访僧道林
作者：郑善夫
朝代：明

浮屠秋独立，千里见氛祲。水阁风长盛，山城日易阴。赤霞留鹤晚，黄叶住僧深。世事宜高卧，空惭支遁林。
登御校场下望故宫
作者：郑善夫
朝代：明

万峰云木郁苍苍，古垒仍存阅武场。南渡关河双眼尽，中原风物百忧傍。尚传草莽开黄屋，想见龙蛇绕御床。往事只今俱洒泪，两阶干羽意何长。
登无诸城南楼
作者：郑善夫
朝代：明

越王城东江欲涛，越王城上乌山高。亢龙愁雨久在野，病鹘怜风空解绦。西望佳人息环佩，南来乐土避弓刀。园葵一饱那可得，今日登楼心独劳。
登道场绝顶用太初韵
作者：郑善夫
朝代：明

峰头独立云雾飞，天畔风回苍玉扉。深林日落豺虎伏，横江浪高舟楫稀。举目中原望不极，侧身沧海愁依依。岘山霅水秋意动，故园幽事行当归。
白下访方山人
作者：郑善夫
朝代：明

山人不是方外客，十载江湖桑苧悲。岂为饥寒历辛苦，坐教词藻歘瑰奇。南征却道如司马，老去终伤失惠施。白下风烟得见否，忆君长诵考槃诗。
白将军
作者：郑善夫
朝代：明

将军出武威，仗剑镇东陲。气压风云阵，秋生熊虎姿。长挥白羽扇，岂羡锐头儿。数载伤多垒，云台及盛时。
白泉二章赠汪希周
作者：郑善夫
朝代：明

湔湔流泉，行彼地中。灿为星宿，丽尔云空。万殊之母，直遂涵弘。贲以正本，蒙以养功。君子果行，丕显其逢。湔湔流泉，㶁㶁滥觞。积为江汉，博大以刚。彼王者明，受福无疆。神龙所都，厥澍载滂。君子利用，何往弗臧。
白泉二章赠汪希周
作者：郑善夫
朝代：明
体裁：四言诗

湔湔流泉，行彼地中。灿为星宿，丽尔云空。万殊之母，直遂涵弘。贲以正本，蒙以养功。君子果行，丕显其逢。（一章）湔湔流泉，㶁㶁滥觞。积为江汉，博大以刚。彼王者明，受福无疆。神龙所都，厥澍载滂。君子利用，何往弗臧。（二章）
白湖送陈比部
作者：郑善夫
朝代：明

云山怅望八千里，兄弟相看十二年。清路音尘长阻绝，白湖风雨重萦牵。江梅古调当离思，渚雁春心乱远天。金马碧鸡思共汝，周南踪迹尚茫然。
白纻歌二首
作者：郑善夫
朝代：明

白纻歌，白纻舞，吴趋青童越素女。翩翩绮縠鸾凤举，流宫转徵清激楚。玳筵璚膏君莫忘，卿云灿灿世将昌。赤日时下舒以长，令君黄耇乐无疆。兰陵白纻色胜银，裁缝舞袖当上春。调筝考瑟宴嘉宾，送意尊前未敢亲。东方将明乐不违，主人欢笑客忘归。钟鼓齐发且复希，矫视云端双鹤飞。
白纻歌二首·其一
作者：郑善夫
朝代：明

白纻歌，白纻舞，吴趋青童越素女。翩翩绮縠鸾凤举，流宫转徵清激楚。玳筵璚膏君莫忘，卿云灿灿世将昌。赤日时下舒以长，令君黄耇乐无疆。
白纻歌二首·其二
作者：郑善夫
朝代：明

兰陵白纻色胜银，裁缝舞袖当上春。调筝考瑟宴嘉宾，送意尊前未敢亲。东方将明乐不违，主人欢笑客忘归。钟鼓齐发且复希，矫视云端双鹤飞。
白袍
作者：郑善夫
朝代：明

白袍存皎洁，傍尔竹林人。安得绿玉杖，长随乌角巾。庄生书是愤，阮瑀行能纯。易俗吾奚敢，将无养道真。
白雀诗
作者：郑善夫
朝代：明

有鸟曰嘉宾，结意公院深。族类分总总，中有三珍禽。毛羽白胜雪，哕哕吐奇音。卑尊与贱贵，食宿明素心。虞罗得之喜，言是世所琛。饲以香稻粒，娇爱轻黄金。置以白玉樊，鸷鸟不敢侵。行将贡明主，上林逝骎骎。小鸣天地白，大鸣彻古今。化国汇振德，修能无滞淫。类此蓬室士，怀美遵丘林。一朝被爵命，照耀岩峦阴。永言复自爱，野田有遗吟。
白鹤
作者：郑善夫
朝代：明

广野声仍度，华轩意不忘。只疑霄汉远，其奈网罗长。宿处随鸳鹭，鸣时学凤凰。终当蓬阙去，天路永翱翔。
白鹤岭
作者：郑善夫
朝代：明

白鹤岭头春恼人，暖风吹落小乌巾。红英照眼相与媚，碧草会心难重陈。稍喜小楼临海岸，拟乘轻艓上河津。石梁南去烟波阔，渤澥何时起钓纶。
百忧行
作者：郑善夫
朝代：明

自我结束出门时，正值世路多艰危。匪才被蒙主司录，壮图恐负平生期。刑臣干纪作厉阶，此辈乘势为狐狸。朝中衣冠死桎梏，意外括索空茅茨。君门万里不可测，虎豹九关那得窥。所以流殃遍海岱，使我积愤齐峨嵋。一时安化起作孽，敢睨神器宁无词。山东铁骑皆王臣，亦忍弄兵于潢池。高祖社稷岂易改，孝宗惠爱无孑遗。所赖天子开神聪，大加显诛不复疑。继是诸贤出补葺，至今万姓犹疮痍。朔方三边屡入境，桂林群獠长劳师。意者蛮貊本梗化，虽在平世亦若斯。荆巴乃是荒服内，五载恃险夫何为。要之三将爱生事，民瘼肯与朝廷知。遂令赤子化魑魅，乳臭小儿尽绯衣。况闻村落吏捉人，比并只为供军需。去年华林覆大众，今年桃源杀偏裨。乃者狼兵岂得已，所过惨于熊与罴。四方郡邑所召募，纪律不一皆逃归。以此公私厌金革，庙议复欲为羁縻。安得一下罪己诏，民得粒食莫为非。
皋鱼子
作者：郑善夫
朝代：明

陟阿丘以风，白杨摇摇朝暮中。乌栖白杨树，飞过阿丘宫。皋鱼子，抱树啼。为我问终风，何事无已时。父母不得养，儿心亡绝期。儿心有绝期，木华落尽风不吹。
盈盈丹棘花寿张母
作者：郑善夫
朝代：明

盈盈丹棘花，岁寒丽奇姿。树之高堂背，日有春风吹。物贞本则固，凝霜不能欺。佩兹曰宜男，采采心自怡。驾言赠佳人，金光以为期。
看花
作者：郑善夫
朝代：明

山藤花开红映衣，看山藉草迟迟归。锦石无人溪水下，隔花刺船鸂鶒飞。
短歌行
作者：郑善夫
朝代：明

跨马出郭门，马疾不俟鞭。长跽挽君马，听我歌一言。凉风戒芳树，白露凄寒蝉。君子有所思，远游及幽燕。在家人所爱，去家人所怜。朝饔不及飧，岂得恋膝前。下有黄口儿，上有沧浪天。今时何清廉，尽室难远迁。但见被云锦，麻枲无弃捐。独行多辛苦，加餐以延年。
石梁寄会稽王山人
作者：郑善夫
朝代：明

石梁跨海与天通，千里骑驴识孟公。东路寄书王子晋，迟尔缑山缑氏峰。
石梁行
作者：郑善夫
朝代：明

阴厓谽谺气溟濛，山木惨切悲回风。石梁驾天蟠彩虹，飞流下捣龙光宫。上仙之都弱水东，彼岸可度天之功。十年寻仙志未已，台岳欣逢羡门子。愿君启我元命秘，荷镵拾茅吾不耻。桃源洞天春色多，尔时刘阮今如何。
石湖夜泊怀近夫思道二同志
作者：郑善夫
朝代：明

移舟石湖路，敬访石湖水。湖光上衣白，夜景正如洗。疏星散明珠，淡月在湖底。趋桥纳微风，沿浔搴芳芷。美人不可作，吾道沧波耳。岁晚谁与期，棠陵石川子。
碧岩下小憩望太湖
作者：郑善夫
朝代：明

长夏碧岩好，萧萧千竹林。看山白屋静，息驾古藤阴。震泽惊波在，洞庭归鸟深。楚臣新去国，漫有卜居吟。
禹穴
作者：郑善夫
朝代：明

脱屣行探禹穴灵，万年鸿宝秘丹扃。梅梁窆石空山里，想见虞廷旧典刑。
秋兴
作者：郑善夫
朝代：明

梳头出门秋满溪，蓼花无数明太堤。堤边桔槔独妇女，海上羽箭多男儿。中原已失尚方剑，南国全看飞将旗。青草沙头有消息，天未悔祸人焉为。
秋兴七首
作者：郑善夫
朝代：明

阊阖风吹庭树柯，乾坤西北尚提戈。旧京芳草秋犹积，绝塞浮云今柰何。不耐隐忧侵白发，竟将吾道付沧波。碧鸡金马非前日，独倚江楼听棹歌。湖上清霜净柳条，南天九月气萧萧。岁寒兰芷将无变，日暮豺狼迥自骄。三辅尚淹王景略，北庭终数霍嫖姚。风烟着处堪疏阔，白水青山每见招。且喜镇兵收楚蜀，十年战伐可胜情。谁家寡妇哀初散，万国秋笳咽未平。秪见帝恩优赤县，稀闻官府念苍生。请看咫尺轮台诏，今日蠲除征又征。钓台南畔万家墩，昔日豪华天下闻。石首槎头争水陆，绮衣朱袖照乾坤。年荒礼乐今何有，日短粗豪空复存。破帽萧萧江海客，侧身玩世欲忘言。强邻牧马下阴山，西塞诸军永不还。万里角声悲岁暮，三边烽火直函关。浸淫已入襟㗋里，桴鼓深防霄汉间。闻道凶门屡推毂，总戎何日斩楼兰。黄河南岸消息微，甘肃宁夏边人非。清秋古戍军需阙，白日西山饷道违。警急大庭修马政，承平禆将玩兵机。愿将干羽收金革，莫令渔樵著铁衣。南州卧病聊卒岁，东山草堂难去归。行年三十鬓已改，有怀突兀时多违。白湖鹥鹭风波乱，画省冠袍日月非。人事天机更消息，狂歌清泪满荷衣。
秋兴七首·其一
作者：郑善夫
朝代：明

阊阖风吹庭树柯，乾坤西北尚提戈。旧京芳草秋犹积，绝塞浮云今柰何。不耐隐忧侵白发，竟将吾道付沧波。碧鸡金马非前日，独倚江楼听棹歌。
秋兴七首·其七
作者：郑善夫
朝代：明

南州卧病聊卒岁，东山草堂难去归。行年三十鬓已改，有怀突兀时多违。白湖鹥鹭风波乱，画省冠袍日月非。人事天机更消息，狂歌清泪满荷衣。
秋兴七首·其三
作者：郑善夫
朝代：明

且喜镇兵收楚蜀，十年战伐可胜情。谁家寡妇哀初散，万国秋笳咽未平。秪见帝恩优赤县，稀闻官府念苍生。请看咫尺轮台诏，今日蠲除征又征。
秋兴七首·其二
作者：郑善夫
朝代：明

湖上清霜净柳条，南天九月气萧萧。岁寒兰芷将无变，日暮豺狼迥自骄。三辅尚淹王景略，北庭终数霍嫖姚。风烟着处堪疏阔，白水青山每见招。
秋兴七首·其五
作者：郑善夫
朝代：明

强邻牧马下阴山，西塞诸军永不还。万里角声悲岁暮，三边烽火直函关。浸淫已入襟㗋里，桴鼓深防霄汉间。闻道凶门屡推毂，总戎何日斩楼兰。
秋兴七首·其六
作者：郑善夫
朝代：明

黄河南岸消息微，甘肃宁夏边人非。清秋古戍军需阙，白日西山饷道违。警急大庭修马政，承平禆将玩兵机。愿将干羽收金革，莫令渔樵著铁衣。
秋兴七首·其四
作者：郑善夫
朝代：明

钓台南畔万家墩，昔日豪华天下闻。石首槎头争水陆，绮衣朱袖照乾坤。年荒礼乐今何有，日短粗豪空复存。破帽萧萧江海客，侧身玩世欲忘言。
秋夜
作者：郑善夫
朝代：明

七月欲尽天气清，残月未上江犹明。流萤渡水不一点，玄蝉咽秋无数声。独客尚未送贫贱，四方况是多甲兵。立罢西风夜无寐，吴歈袅袅感人情。
秋夜偕应天彝黄宗贤宿灵岩天柱峰大雷雨作
作者：郑善夫
朝代：明

日落风回天柱阴，峰前云木正萧森。古堂衾枕秋灯净，永夜雷霆山雨深。漠北不闻麟凤信，海滨空寄蕨薇心。结庐欲拟南阳卧，抱膝长歌梁甫吟。
秋夜过虎丘与方思道坐白莲池石各赋一首
作者：郑善夫
朝代：明

夜入虎丘山，露坐白莲池。秋月淡淡开涟漪，秋风袅袅吹葛衣。月中歌声遏云起，双翮忽欲乘风飞。憨憨泉，甘如饴，一饮数斗疗我饥。可中亭上鸣参差，希音嘹亮明者谁。方思道，郑继之，二人瞰世同一机。今时莫道无钟期。吁嗟乎太行之路多崄巇，烟尘障天咫尺迷。壮志于我夫何为，五斗米，焉足糜。南山有蕨藜，北山有紫芝。归乎归剑池，蛟龙久不起。生公法石至今疑，来日大难知不知。愿言将子颠冥于武夷。
秋夜迟王员外时行
作者：郑善夫
朝代：明

凉风升寒节，切切充重帏。坚冰戒时至，鸿雁明其几。春滋净不处，秋隼方高飞。鉴物沈幽志，谁能不怀归。素月临丘榛，灼灼澄圆晖。圆晖岂不爱，零露沾我衣。迟我同怀子，濡滞尚安之。呼琴为子鸣，调苦使心违。不恨岁载徂，但恨知音稀。盈缩本恒理，伤哉生别离。
秋日偕诸子游鳌峰
作者：郑善夫
朝代：明

鳌峰天畔登临去，云木新开平远台。落日山城生海气，中原风物送秋哀。一时贤士俱倾盖，满地萍踪笑举杯。梁国邹枚岂吾事，竹林嵇阮是仙才。
秋日南屏山中
作者：郑善夫
朝代：明

清秋草阁同杯酒，步屧看山幽思多。雨外暝烟留不散，江间飞鹜静相过。殊方交友情偏厚，频岁忧时鬓已皤。白帻归来还自慰，云台石室定如何。
秋日寄赤城诸友
作者：郑善夫
朝代：明

几载不相见，天台叶又飞。行藏归一是，尧桀自相非。江海完吾志，星霜变客衣。风期与云会，莫遣道心微。
秋日寻友清溪用韵
作者：郑善夫
朝代：明

深秋足爽气，莲社有雅集。我从西丘来，蒲龛暂栖戢。清溪在城市，八月违暑湿。褰裳涉溪水，水芳迟余挹。庭菊未吐华，亦有翠可拾。悠然发遐想，西风鸣雁急。
秋日湖上怀旧游
作者：郑善夫
朝代：明

湖上群花开未休，茅堂夐结湖水头。青天举目鸿雁至，白日闭阁琴书幽。正愁鹅鸭恼邻舍，不见亲朋经某丘。沧江迟暮好自去，斸云弄泉销百忧。
秋日病怀
作者：郑善夫
朝代：明

南州木落岁萧萧，蓟野风烟万里遥。病后客心惟药物，秋来人意满云霄。平沙雁带三湘雨，横浦帆归八月潮。摇落应悲楚公子，不将旧业付渔樵。
秋晚直南省二首
作者：郑善夫
朝代：明

南宫秋晚直，更鼓不胜残。鸿雁夜仍度，风霜天正寒。宫车延北望，越客滞南冠。三辅胡尘里，闻鸡未敢安。清宵梦不彻，鸦啼深树间。羯胡同汉月，陵寝在燕山。青草乘时长，黄斿何日还。因风候边使，咫尺见天颜。
秋晚直南省二首·其一
作者：郑善夫
朝代：明

南宫秋晚直，更鼓不胜残。鸿雁夜仍度，风霜天正寒。宫车延北望，越客滞南冠。三辅胡尘里，闻鸡未敢安。
秋晚直南省二首·其二
作者：郑善夫
朝代：明

清宵梦不彻，鸦啼深树间。羯胡同汉月，陵寝在燕山。青草乘时长，黄斿何日还。因风候边使，咫尺见天颜。
秋暮
作者：郑善夫
朝代：明

秋色去不反，客心悲奈何。病妨风土恶，愁感岁时过。弟妹流离甚，江湖丧乱多。沧洲十月雪，回首钓渔蓑。
秋月
作者：郑善夫
朝代：明

初昏见秋月，耿耿即西倾。河汉留光景，关山入杳冥。众星森北向，一鸟浩南征。莫遣微云起，渠能秽太清。
秋月
作者：郑善夫
朝代：明

秋月长安社，光清太液池。蟾蜍终不灭，乌鹊竟何之。铁骑喧今夜，金波及四夷。关山正阻绝，却向篴中吹。
章滩
作者：郑善夫
朝代：明

九月章滩水，危于滟滪堆。黄郎习波浪，白日犯风雷。鸟兽曾何有，蛟龙或上来。畏途荆棘暗，此地石门开。
竹枝词二首
作者：郑善夫
朝代：明

西涧西边东涧东，千山不断万山通。谢豹见春啼出血，王孙上树捷如风。梨岭遥于枫岭遥，小关高比大关高。佣夫过岭如平地，一岁来回二百遭。
竹枝词二首·其二
作者：郑善夫
朝代：明

梨岭遥于枫岭遥，小关高比大关高。佣夫过岭如平地，一岁来回二百遭。
竹枝词（二首）
作者：郑善夫
朝代：明

西涧西边东涧东，千山不断万山通。谢豹见春啼出血，王孙上树捷如风。
答人问沧海
作者：郑善夫
朝代：明

久作持竿客，沧洲话独真。潮声雄度浙，海势侧分闽。星汉涵无地，风云变有神。蜃楼开弱水，鳌极断河津。失意歌渔父，离群忆古人。惟应白鸥鸟，浩淼得相亲。
答天彝
作者：郑善夫
朝代：明

君今笑入天台山，余亦欲田箕颖间。白日风传紫芝曲，莫教人识是商颜。
答孙太初
作者：郑善夫
朝代：明

平生孙处士，云水谊难忘。遁世思公辈，卜居真此乡。名高多寂寞，道在亦翱翔。徐福终入海，蓬莱意甚长。
答安黄门
作者：郑善夫
朝代：明

怜君下峡水，寄我郢中吟。白雪音调远，黄牛风浪深。林丘心独苦，岁月病长侵。胶漆知何地，迢迢鸿鹄心。
答方思道
作者：郑善夫
朝代：明

菖蒲龛下东林宴，当日招携意未疏。羡汝能骑陇雪马，嗟余真钓武溪鱼。药栏芝榻三年别，蓟野邢阳万里书。重沐清辞报丛竹，茂陵端遣卧相如。
答方思道富阳见寄
作者：郑善夫
朝代：明

浙水浩天涯，吴门意已乖。三年方数字，半世渺孤怀。萍梗犹能合，风尘未见偕。富春霜雪里，却忆凤喈喈。
答曹仲礼见赠
作者：郑善夫
朝代：明

未暇曹刘体，逍遥了岁年。聊应备土缶，岂敢冒朱弦。情性人俱得，咸英世不传。从兹习喑哑，作用在忘筌。
答林德敷
作者：郑善夫
朝代：明

曼倩淹平世，扬云困太玄。此生元濩落，夫子最相怜。迹逐捐金市，心卑扣角篇。鲵桓去不远，脱屣岁寒天。
答林白石大参
作者：郑善夫
朝代：明

归钓龙溪水，君胡亟失时。岂因白石烂，竟赋绿衣诗。拙抱江湖愧，贤于弼亮宜。重华迹已远，吾道欲何之。
答林贞孚且嘲作西湖东道主用韵
作者：郑善夫
朝代：明

且喜郎君骑苑马，追攀无奈暮途遥。柴门反锁将疏阔，物态相看坐泬㵳。萍水幸逢长至月，兰桡漫趁浙江潮。西湖载酒谁能尔，斜日空闻吹洞箫。
答林贞孚主客
作者：郑善夫
朝代：明

忆自秋风起，虚传奉使回。未捐池上佩，翻失陇头梅。尧舜垂衣日，班杨奏赋才。黄金散朝士，知上礼贤台。
答樗翁见怀次韵
作者：郑善夫
朝代：明

上日南湖春草馀，飞椷报我茂陵居。秪益停云承笑语，还闻抱朴入空虚。苦遭疟鬼时相泥，愁见鸥群晚自如。世短途难身独远，京华新订绝交书。
答毛汝厉侍御
作者：郑善夫
朝代：明

仲夏夜向短，忽忽不得寐。所思眇天未，鸿雁冉而至。佳人隔湘波，遗我云锦字。开缄珠贝光，亹亹见深意。绸缪梅剑言，噫譩胶漆地。时危先金甲，儒服久沦弊。感子情义重，难以笔舌记。念昔在京师，邂逅意交质。文章讵足传，偏爱无妒忌。逢人说项斯，益见君子谊。我生岂土木，啧啧赏风味。顷来趣南方，骢马金络辔。侁侁表干臣，赫赫天子使。始识豸绣衣，已褫魑魅气。如何驾鼓车，乃用此骐骥。所幸日亲炙，慰我色憔悴。公门数十寻，不见所深邃。俯心下微贱，此辈一腾沸。平生诗百篇，缮写入箧笥。自愧交游间，何敢复当是。鄙夫昧逢迎，动辄得詈戾。遽意遁樵渔，横逆莽复炽。非子善解排，何以控轩轾。凝情外形骸，奋舌略荣利。岂无英乂者，与我独投契。朱炎射北林，樯乌荡离思。恻恻芋原屺，悠悠岊江涘。楼船忽复解，我马何当系。江山一搔首，天地双挥泪。君才万夫敌，伟矣瑚琏器。富贵何可言，勋名会多事。九域悲风尘，三垂更烽燧。疏瓜莫华滋，短狐暗窥伺。先帝在天灵，仗尔济颠踬。桓桓裴晋公，彪炳于史氏。王通虽铲采，恋阙心尚閟。太平十二策，寂寥昔曾试。持危良独难，避色信所致。古今贤达士，用舍各行志。赠子猛虎篇，高歌发欲竖。
答祝鸣和
作者：郑善夫
朝代：明

一落沧洲懒性便，苦吟何有八哀篇。美芹但取邻人笑，小草犹惭官长怜。白日啸歌聊自慰，赤霄勋业尚茫然。携琴载酒忘忧得，不爱床头三日钱。
答近夫九日见寄
作者：郑善夫
朝代：明

殷郎怀抱向谁开，我亦迢迢江上台。塞雁未逢还步月，篱花纵好懒持杯。龙山落日惟黄土，虎阜西风漫绿苔。一览黑貂惊岁晚，暝传霜下夜砧哀。
答近夫思道
作者：郑善夫
朝代：明

忆昔三吴共临眺，上山不用杖藜扶。只今卧病难行立，闻尔加飧定有无。千里音尘双涕泪，万方忧患独泥涂。蛮烟朔雪催人事，愁对城南鹅鸭湖。
答陈天游
作者：郑善夫
朝代：明

淑气回南纪，文星傍省堂。犹县沧海月，留照紫薇郎。学道防衰晚，愁时应帝王。思君直咫尺，一夕鬓毛苍。
答陈鉴
作者：郑善夫
朝代：明

武原陈仲举，惠我古苔篇。读罢生阴籁，知君玄又玄。高贤惠远社，归客洞庭船。何日寻芳约，蓬山种玉田。
答顾华玉参政
作者：郑善夫
朝代：明

吾怜顾长康，吏隐近沧浪。学道通元窍，蛟龙翊尔翔。云回朱鸟国，花照紫薇堂。授我冥筌意，相期天汉长。
答黄应期太常
作者：郑善夫
朝代：明

闻君未罢沧溟钓，余复归耕绵上田。江东落日淹多梦，燕市残杯空昔贤。怅别喜承县榻问，离群那寄卜居篇。越城西望无千里，乘兴还回何处船。
粤中元父歌
作者：郑善夫
朝代：明

泉山老子金马仙，青阳温风春可怜。鱼须奉帝三十年，角巾南首泉山前。司徒起家青棘郎，娟娟寒素临秋霜。炯如白凤从君王，瑞文冥举天地荒。壶公山人见素子，频年三出还三已。玄文突兀凌太华，峻节孤棱冠青史。木兰江上弄烟水，豸角鸡香恶用尔。中丞謇謇新斋公，丽如月露映梧桐。白笔持裁陈素封，殿前斥奸气如虹。苍蝇贝锦心不同，中丞解缨犹溃痈。蚤岁称知犯公眼，酬知力共塘蒲晚。齐州腥氛黯长夜，飞腾愿附冥鸿远。玉龙手提不可成，长歌一夕云河倾。
绣岭晓行
作者：郑善夫
朝代：明

绣岭行不极，盘山霄汉长。谁将钓渭意，同寄雁湖傍。野宿雀芋饭，岩居木槿墙。晨征莫相失，云气正茫茫。
罗浮四百峰赠湛甘泉编修还岭南
作者：郑善夫
朝代：明

罗浮四百峰，屴崱连青旻。中有甘泉子，头戴玉台巾。伏火烧丹砂，趺坐三千春。下悯世溷浊，飞舄京华尘。西历太行山，北渡长淮津。疮痍满道路，此意长谆谆。回思葛稚川，眷言慰所亲。倾盖姑苏阳，探春五湖滨。更欲折梅花，持以遗远人。相从不可得，独步采江蘋。
羽猎谣三首
作者：郑善夫
朝代：明

君王自拥鹔鹴裘，猎骑翩翩尽贵游。归来锡宴传封拜，狗监鸡坊十二侯。羽林十万是亲军，渔阳铁骑天下闻。厩马长留太白垒，胡天惊散犬羊群。今年天子又行边，敕报旄头照酒泉。乘舆自领骠姚部，内使宣颁九府钱。
羽猎谣三首·其一
作者：郑善夫
朝代：明

君王自拥鹔鹴裘，猎骑翩翩尽贵游。归来锡宴传封拜，狗监鸡坊十二侯。
羽猎谣三首·其三
作者：郑善夫
朝代：明

今年天子又行边，敕报旄头照酒泉。乘舆自领骠姚部，内使宣颁九府钱。
羽猎谣三首·其二
作者：郑善夫
朝代：明

羽林十万是亲军，渔阳铁骑天下闻。厩马长留太白垒，胡天惊散犬羊群。
耳鸣
作者：郑善夫
朝代：明

官司忽失职，双耳自今聋。尽日闻天鼓，何时听么虫。向人艰应答，于世类冥蒙。未老神俱耗，勋名涕泪中。
胜果寺秋怀
作者：郑善夫
朝代：明

山寺行逢红槿花，江南风物望中赊。棘云萝月同秋思，鸿雁鹙鸧亦岁华。多病茂陵仍去国，长贫杜曲尚无家。白袍黄帽从吾好，归去沧洲问钓槎。
腊
作者：郑善夫
朝代：明

南州不待律，腊后暖相催。久客惜残岁，他时闻落梅。家家斗酒会，处处短笳哀。却忆江西北，渔樵戍未回。
至日
作者：郑善夫
朝代：明

沧江病里逢南至，化国欣看日线长。未堪取醉酬佳节，恐碍垂貂梦紫皇。江南气候异京师，天道流行动失时。柳条梅蕊相催迸，蛱蝶黄鹂未入枝。
至日
作者：郑善夫
朝代：明

玄冥久不行冬令，瘴雾蛮烟泥杀人。恶草翻翻长至日，未看兰蕙转阳春。
至日
作者：郑善夫
朝代：明

白日冉冉复南至，阖闾城西客未归。山中桂树岁月晚，石上梅蕊园池非。白凫雨雪为谁急，黄鹄天风终自飞。安得垂衣歌帝力，坐分沧海钓鱼矶。
至日
作者：郑善夫
朝代：明

至日风色好，粤南霜信遥。地卑饶瘴气，春近茁寒条。汶水昔独往，淮南谁见招。林栖岁华晏，难免鬓萧萧。
至日·其一
作者：郑善夫
朝代：明

沧江病里逢南至，化国欣看日线长。未堪取醉酬佳节，恐碍垂貂梦紫皇。
至日·其二
作者：郑善夫
朝代：明

江南气候异京师，天道流行动失时。柳条梅蕊相催迸，蛱蝶黄鹂未入枝。
至日长陵陪祀
作者：郑善夫
朝代：明
体裁：七言律诗

长陵西接黄花镇，白雪苍岩夜色遥。阴殿衮龙犹在目，往时松柏已干霄。总闻一怒风尘起，想见千官迁次朝。怅极两京兴废事，小山何意起渔樵。
至日马上
作者：郑善夫
朝代：明

白日冉冉复南至，阖闾城西客未归。观台云物旧色相，灵源芸荔新芳菲。凄凄风雪我乘马，渺渺烟霞他采薇。亦欲掉头东指海，芙蓉三载未成衣。
芝谷歌
作者：郑善夫
朝代：明

商于黄公人不识，独卧空山候秋石。紫芝风香吹满谷，渚兰汀芷无颜色。儿童对客歌白云，此曲人间那得闻。
芳树篇二首
作者：郑善夫
朝代：明

芳树生广除，苍苍正轮囷。芳树不自芳，拂拂千紫宸。朔风吹树巅，素雪舒其神。今日曷不乐，公堂有嘉宾。把酒对兰楹，欢来不能陈。微言托哀竹，惠心款以伸。吾皇嗣历服，神武古绝伦。拔剑下大荒，裔夷率来臣。大食献宝刀，大宛献麒麟。单于独犯顺，戎衣不及晨。军声动地起，旦日至西秦。分金赐五侯，卫霍不爱身。万国拜稽首，三祝何谆谆。但令修文德，王度永无愆。
芳树篇二首·其一
作者：郑善夫
朝代：明

芳树生广除，苍苍正轮囷。芳树不自芳，拂拂千紫宸。朔风吹树巅，素雪舒其神。今日曷不乐，公堂有嘉宾。把酒对兰楹，欢来不能陈。微言托哀竹，惠心款以伸。
芳树篇二首·其二
作者：郑善夫
朝代：明

吾皇嗣历服，神武古绝伦。拔剑下大荒，裔夷率来臣。大食献宝刀，大宛献麒麟。单于独犯顺，戎衣不及晨。军声动地起，旦日至西秦。分金赐五侯，卫霍不爱身。万国拜稽首，三祝何谆谆。但令修文德，王度永无愆。
苏天秀
作者：郑善夫
朝代：明

吾怜苏太乙，磊磈长安豪。钓罢渭川猎，名驰天汉曹。言余亦善士，拊己愧时髦。徐稚平生义，还山解佩刀。
苏蕙娘织锦七解
作者：郑善夫
朝代：明

扶风苏蕙娘，织锦不下堂。朝朝理机杼，字字回肝肠。织就远寄将，夫婿在襄阳。夫婿别有欢，置妾长门旁。新爱正纠结，旧恩一时忘。仰看天上星，环转如车轮。经纬自有度，卑尊岂无伦。凭妾手中梭，愬妾心上棼。纵横八百字，反覆合成言。妾心方悔悟，君心傥回旋。苍蝇点素缟，嫉妒无愧好。忆昔君别妾，人事何草草。君逐阳台云，一去断音耗。妾似芙蓉花，芳妍向谁道。朝云歌未已，陇水鸣不止。愿作青陵台，同生复同死。琉璃易破折，纨扇轻一掷。生前参避辰，死后致魂魄。白头且莫宣，红颜多弃捐。安得窦连波，解妾回文篇。
若耶溪
作者：郑善夫
朝代：明

山回水曲若耶溪，八月荷花光映堤。越女劳歌采莲曲，江南今有杜鹃啼。
苦寒行二首
作者：郑善夫
朝代：明

刀兵之馀气不淑，立春一月寒犹酷。东日微微背旸谷，西风猎猎遗华屋。吴侬号饥拜人前，吴姬受冻啼门曲，去年冬雷折地轴。南冠丈人何偪仄，恶风吹云闭春色。白梅阴多开苦迟，黄鹂口噤啼不得。东方征轮断无迹，鸣呼彼苍未肯回天戎，翻令丝絮专元功。
苦寒行二首·其一
作者：郑善夫
朝代：明

刀兵之馀气不淑，立春一月寒犹酷。东日微微背旸谷，西风猎猎遗华屋。吴侬号饥拜人前，吴姬受冻啼门曲，去年冬雷折地轴。
苦寒行二首·其二
作者：郑善夫
朝代：明
体裁：古风

南冠丈人何偪仄，恶风吹云闭春色。白梅阴多开苦迟，黄鹂口噤啼不得。东方征轮断无迹，呜呼彼苍未肯回天戎，翻令丝絮专元功。
苦寒行二首·其二
作者：郑善夫
朝代：明

南冠丈人何偪仄，恶风吹云闭春色。白梅阴多开苦迟，黄鹂口噤啼不得。东方征轮断无迹，鸣呼彼苍未肯回天戎，翻令丝絮专元功。
苦节行
作者：郑善夫
朝代：明

下南四郡三郡兵，闽盗此日真纵横。安溪莆口备惨毒，杀气上冒天为腥。六师不发无战情，贼过一程移一程。兵骄将怯往必败，疆场之事谁曾经。官军畏贼远护送，民兵不教将何用。坐遣群羊啖虎口，万姓何辜死无讼。前王少女不就虏，抽身抱石沉江水。詹家少妇贼杀姑，骂贼不屈同姑死。我歌苦节行，泪下哽咽悲不止。吾辈堂堂七尺躯，况作男儿把天纪。清风岭，曹娥渚，长使志士哀千古。吁嗟乎詹家少妇前王女。
苦辛行
作者：郑善夫
朝代：明

贪清不自爱，历历疏远目。缅怀云居胜，驾言陟曾曲。樛枓遁斧斤，岐径积朴樕。云栈纷当心，不敢轻落足。扪枯骤战兢，披棘逾匍匐。尪羸无奈何，况复迷浚谷。虽无夔莘恐，讵测蜒蚿伏。少焉青霞深，转讶白日速。山海信伟观，何以慰彳亍。我生孰驱迫，自致穷途哭。伯阳不出门，世路了如烛。愿昭篯子诫，或免华山辱。
草堂
作者：郑善夫
朝代：明

岁事日将晏，草堂今苟完。天风吟竹叶，海月皓柴门。藜苋还高志，经纶有故园。何能谢贫贱，氛祲在乾坤。
草堂大风雨彻夜怀田家
作者：郑善夫
朝代：明

旱魃自首夏，今兹山吐云。翛然草堂前，彷佛气候新。迅雷殷霹雳，积阳乃沉沦。振风䬃而至，涷雨犹倾盆。中夜想抱被，寒燠忽尔分。回思前几宵，始得一爽神。平明窥少谷，生意复津津。乃有枣与榴，落地纷成囷。缅惟收敛毕，农务仍苦辛。造物讵可测，且幸苏劳筋。阴阳未顺序，吾忧尚无垠。
草堂大风雨彻夜怀田家
作者：郑善夫
朝代：明
体裁：古风

旱魃自首夏，今兹山吐云。翛然草堂前，彷佛气候新。迅雷殷霹雳，积阳乃沉沦。振风飒而至，涷雨犹倾盆。中夜想抱被，寒燠忽尔分。回思前几宵，始得一爽神。平明窥少谷，生意复津津。乃有枣与榴，落地纷成囷。缅惟收敛毕，农务仍苦辛。造物讵可测，且幸苏劳筋。阴阳未顺序，吾忧尚无垠。
荒村
作者：郑善夫
朝代：明

荒村连日雨，散发不曾梳。岁月报恩子，生涯种树书。无因致故旧，岂是爱空虚。门巷曈曈日，轻车恣所如。
莆口之败福宁兵最无纪律大纵掠金以致肝脑涂地赋诗伤之
作者：郑善夫
朝代：明

闽粤何多难，兴漳师未休。虎豺行白日，天地泣清秋。欲捣群凶穴，须枭败将头。兵贪法半至，遗恨福宁州。
莆诸君子邀游木兰宿云庄溪阁因饯余涌江把袂而别怅然兴怀
作者：郑善夫
朝代：明

莆阳名士太古流，爱余来并木兰舟。诗书礼乐话未了，琴瑟笙簧歌少休。三秋问俗风尘切，一路看山花鸟愁。此别应知各努力，思君无那海东头。
莒溪耕隐
作者：郑善夫
朝代：明
体裁：五言律诗

斜日艮山西，迢迢向莒溪。眇然修禊事，及此饷蒸藜。草长岩姿媚，峰回人影迷。仙源三十里，天畔白猿啼。
菖歜二章赠孙太初山人
作者：郑善夫
朝代：明

菖歜葱葱，在彼涧滨。岁茁九花，世人不纫。秘之颍谷，以俟云君。念彼菉葹，苍苍广津。菖歜青青，在彼原隰。岁茹九节，可以绝粒。华滋寂寥，尔乃独立。世无神皇，凤衰麟泣。
菖歜二章赠孙太初山人
作者：郑善夫
朝代：明
体裁：四言诗

菖歜葱葱，在彼涧滨。岁茁九花，世人不纫。秘之颍谷，以俟云君。念彼菉葹，苍苍广津。（一章）菖歜青青，在彼原隰。岁茹九节，可以绝粒。华滋寂寥，尔乃独立。世无神皇，凤衰麟泣。（二章）
菖歜二章赠郑于汉
作者：郑善夫
朝代：明

菖歜何葱葱，乃在涧之滨。岁晚开九花，世人不得纫。秘之嵩山阴，以俟九疑君。念彼蒹葭草，芊芊弥广津。菖歜何青青，乃在山之隰。岁久生九节，茹之可绝粒。华滋谢秋风，怜尔固独立。吾将舍芝苓，薄言采芳苙。
菖歜二章赠郑于汉·其一
作者：郑善夫
朝代：明

菖歜何葱葱，乃在涧之滨。岁晚开九花，世人不得纫。秘之嵩山阴，以俟九疑君。念彼蒹葭草，芊芊弥广津。
菖歜二章赠郑于汉·其二
作者：郑善夫
朝代：明

菖歜何青青，乃在山之隰。岁久生九节，茹之可绝粒。华滋谢秋风，怜尔固独立。吾将舍芝苓，薄言采芳苙。
薛君采见过
作者：郑善夫
朝代：明

薛稷过逢日，新诗向我传。聊炊太仓米，一诵陜郊篇。薄宦虚谈剑，危时合引年。秋风下沧海，掷置广文毡。
虎丘与思道同赋
作者：郑善夫
朝代：明

西郊下木叶，商意殊不恶。舟舆滞虎阜，言觅方外乐。招㩦心所欢，日暮倚高阁。沙弥事简澹，菜饭谢杯勺。云霞阁外留，野兴忻有托。相期无奈何，岁晏与俱作。
虎丘与思道同赋
作者：郑善夫
朝代：明
体裁：古风

西郊下木叶，商意殊不恶。舟舆滞虎阜，言觅方外乐。招携心所欢，日暮倚高阁。沙弥事简澹，菜饭谢杯勺。云霞阁外留，野兴忻有托。相期无奈何，岁晏与俱作。
虎丘与近夫太初同游
作者：郑善夫
朝代：明

余幼寡好尚，所求在岩峦。青鞋白接䍦，濩落三吴间。良朋偶云集，结我以岁寒。殷郎自东海，孙子自函关。霜月明枫江，驾言虎丘山。归云拥绝阁，下视空尘寰。腾身慕黄鹤，延年愁金丹。愿言事支遁，孟浪烟霞端。
虎丘怀古
作者：郑善夫
朝代：明

巀巀虎丘山，盘盘阖闾坟。坟头阅古迹，剑池三千春。蛟龙水中藏，白日嘘烟云。图王事已空，万骨成灰尘。湛卢南入楚，神物焉能驯。不必卖薪女，王气已湮沦。
虹桥
作者：郑善夫
朝代：明

虹桥不可渡，东断蓬山阳。只有宾云曲，流音下大荒。
蜀中歌
作者：郑善夫
朝代：明

云涛雪浪通牛渚，杳杳飞槎天汉行。芝殿蕊宫连栈起，成都今去问君平。
蜀中歌五首
作者：郑善夫
朝代：明

巴东春水锦江来，流入荆吴万里回。楼船细逐江流去，不见瞿塘滟滪堆。峡猿啼过下牢关，雪岭连天三百盘。锦官城外西游客，白日高歌行路难。连云不断三危路，雄略犹残八阵图。巫峡剑门天地险，锦官白帝霸王都。瀼东瀼西花映渠，浣花草堂今有无。苦忆平生杜陵老，暮年涕泪满江湖。文园尚忆马相如，锦水风云逐驷车。若道君王慕封禅，西京元有茂陵书。
蜀中歌五首·其一
作者：郑善夫
朝代：明

巴东春水锦江来，流入荆吴万里回。楼船细逐江流去，不见瞿塘滟滪堆。
蜀中歌五首·其三
作者：郑善夫
朝代：明

连云不断三危路，雄略犹残八阵图。巫峡剑门天地险，锦官白帝霸王都。
蜀中歌五首·其二
作者：郑善夫
朝代：明

峡猿啼过下牢关，雪岭连天三百盘。锦官城外西游客，白日高歌行路难。
蜀中歌五首·其五
作者：郑善夫
朝代：明

文园尚忆马相如，锦水风云逐驷车。若道君王慕封禅，西京元有茂陵书。
蜀中歌五首·其四
作者：郑善夫
朝代：明

瀼东瀼西花映渠，浣花草堂今有无。苦忆平生杜陵老，暮年涕泪满江湖。
行宋宫故基
作者：郑善夫
朝代：明

西门数顷地，旧是帝王宫。复道清波没，妆台碧藓空。王侯混丧狗，臣庶议从龙。莫谩歌禾黍，山河涕泪中。
行淮北战场
作者：郑善夫
朝代：明

我君渡淮水，仓卒见贼垒。一声金鼓鸣，马跃昏风起。三千义兵坐倒戟，一日同赴黄河死。嗟尔渔樵人，何曾识蒐狩。但闻鹤唳胆已落，乃使执盾从敌后。边头将军故缩，手要取金印大如斗。淮阴寡妻啼向天，遗恨东行刘太守。
衡山高赠周公仪方伯
作者：郑善夫
朝代：明

吾闻天高不可升，南岳上应天玑衡。绝地七千五百丈，祝融之峰最巉嶒。乾坤开辟自古纲维平。三山西圮六鳌死，然后阳门反户东南倾。巑空遏日乃有此巨镇，俨如天王神武虎臣矫矫来千城。离宫富炎德，桂树常冬荣。若非昆崙西起占枢纽，泰山之外谁当南岳之纵横。芙蓉石廪势腾掷，雷泓风穴声硼？。七十二青莲，一一凌紫清。行云肤寸合，呼吸遍四溟。鸿雁高飞不能过，嗟尔鹤上人胡为抗行云而上征。回风潇潇吹古雪，倒翰七泽流三星。潇湘如系沦洞庭，君山萍漂一点青。累臣帝子不可以招而返兮，但见苍梧惨澹鼓瑟悲湘灵。吾闻地有五岳犹天五行，衡山万古合峥嵘。日南天阙傥或折尾闾，汎溢地道何由成。吁嗟乎祝融驭无极，朱鸟来有凭。夫何为乎绛天芒熛，炎海波涛惊。天生豪杰须尔用，五岳四渎备尔形。弥纶藩翰岂比块然者，不然天将谁使之清，地将谁使之宁。周夫子，崇高遍博要如此，平生意气吾与尔。
衡山高赠周公仪方伯
作者：郑善夫
朝代：明
体裁：古风

吾闻天高不可升，南岳上应天玑衡。绝地七千五百丈，祝融之峰最巉嶒。乾坤开辟自古纲维平。三山西圮六鳌死，然后阳门反户东南倾。巑空遏日乃有此巨镇，俨如天王神武虎臣矫矫来千城。离宫富炎德，桂树常冬荣。若非昆崙西起占枢纽，泰山之外谁当南岳之纵横。芙蓉石廪势腾掷，雷泓风穴声硼�。七十二青莲，一一凌紫清。行云肤寸合，呼吸遍四溟。鸿雁高飞不能过，嗟尔鹤上人胡为抗行云而上征。回风潇潇吹古雪，倒翰七泽流三星。潇湘如系沦洞庭，君山萍漂一点青。累臣帝子不可以招而返兮，但见苍梧惨澹鼓瑟悲湘灵。吾闻地有五岳犹天五行，衡山万古合峥嵘。日南天阙傥或折尾闾，汎溢地道何由成。吁嗟乎祝融驭无极，朱鸟来有凭。夫何为乎绛天芒熛，炎海波涛惊。天生豪杰须尔用，五岳四渎备尔形。弥纶藩翰岂比块然者，不然天将谁使之清，地将谁使之宁。周夫子，崇高遍博要如此，平生意气吾与尔。
西园宴集座上得移字
作者：郑善夫
朝代：明

乌山秀色平临水，中使园池事事奇。斜日亭台朱夏薄，晚风箫鼓画船移。鱼惊舞袖翻深浪，鸟讶歌筵出下枝。金谷铜驼那比数，几回吟啸忆明时。
西山杂诗
作者：郑善夫
朝代：明

落日春湖上，烟波正渺茫。衣冠非敢倚，鱼鸟坐相忘。痛饮还山简，招携有葛疆。濯缨计未得，意气总沧浪。
西山杂诗三首
作者：郑善夫
朝代：明

春尽一到此，散愁幽意繁。西湖草已绿，南国桂应蕃。宫殿浮今日，山河控北门。时艰羡飞锡，来往给孤园。昔日西湖钓，宣皇游幸来。至今鲛室里，彷佛锦云开。岁月芙蓉殿，关山龙虎台。东巡志更远，谁挽八鸾回。西山五百寺，多傍北邙岑。土木春岩尽，楼台海雾深。僧皆传玉食，地更垒黄金。纵目翻愁极，长安岁岁阴。
西山杂诗三首·其一
作者：郑善夫
朝代：明

春尽一到此，散愁幽意繁。西湖草已绿，南国桂应蕃。宫殿浮今日，山河控北门。时艰羡飞锡，来往给孤园。
西山杂诗三首·其三
作者：郑善夫
朝代：明

西山五百寺，多傍北邙岑。土木春岩尽，楼台海雾深。僧皆传玉食，地更垒黄金。纵目翻愁极，长安岁岁阴。
西山杂诗三首·其二
作者：郑善夫
朝代：明

昔日西湖钓，宣皇游幸来。至今鲛室里，彷佛锦云开。岁月芙蓉殿，关山龙虎台。东巡志更远，谁挽八鸾回。
西湖同李水部孟玉詹进士泮
作者：郑善夫
朝代：明

春城万水散晴湖，南北高峰相对孤。雨后舟航分气象，年来心迹落虚无。只妨鱼鸟催人事，不厌菩提混世途。小折梅花携二子，竟无秀句吊林逋。
西湖过孙山人旧隐昔曾与太初用宾月下步六桥令僧人弄笛啸歌为和回首往事黯然陈迹矣
作者：郑善夫
朝代：明

荒迷更踏西湖路，露舄云裳空六桥。涕泪翻悲竹林宴，笛声月色傍中宵。醉歌乱诧鱼龙出，此地争传麟凤标。今日孤山最孤寂，梅花桂树顿萧条。
见二毛
作者：郑善夫
朝代：明

去国星霜变，违时老惫成。荒迷一身在，汨没二毛生。世短思飞舄，途穷乞步兵。昏尘干气象，沟壑未忘情。
见蜚雁
作者：郑善夫
朝代：明

凉风动沙碛，朔雁至纷纷。为避阴山雪，翻冲楚泽云。嗷嗷清作籁，总总字成文。意适稻梁得，心惊弋弹闻。时县出塞梦，肯妒下鞲勋。远愧青田鹤，高飞绝世氛。
见蜚雁
作者：郑善夫
朝代：明

凉风动沙碛，朔雁至纷纷。为避阴山雪，翻冲楚泽云。嗷嗷清作籁，总总字成文。意适稻梁得，心惊弋弹闻。时悬出塞梦，肯妒下鞲勋。远愧青田鹤，高飞绝世氛。
观雁宕龙湫
作者：郑善夫
朝代：明

瀑布飞不彻，大声空谷哀。青山下河汉，白日莽风雷。潭稳蛟龙定，岁深鸿雁来。方岩倚天畔，吾志在崔嵬。
观马清痴所临元缪佚山泾杂树诗画戏为题句
作者：郑善夫
朝代：明

吴下风流尽此物，后来好事更传真。尔辈安身是何处，素毫零落寄丰神。
詹文化
作者：郑善夫
朝代：明

报尔龙头选，才名我昔闻。凤凰今有象，骐骥直空群。黄散经纶事，金縢礼乐文。更期射三策，早晚奏明君。
访吴山人隐所
作者：郑善夫
朝代：明

脱屣吴居士，寻君江水遥。云房生夜气，薜牖散春潮。榻静闻空籁，情高梦九霄。从兹毕灵宝，不赴小山招。
访遂初宿南高峰下
作者：郑善夫
朝代：明

天末逢秋惊客心，只看商意动高林。修篁细叶迎风乱，翠栝繁条傍石阴。江上钓缗青眼底，年来净叶碧山深。东归喜有王摩诘，辋口柴门许独寻。
读备遗录
作者：郑善夫
朝代：明

神尧无信史，谁纪革除年。龙虎风云上，山河涕泪边。夷齐偏守死，王魏总知权。三复春秋传，微词今不传。
读太初浔阳歌
作者：郑善夫
朝代：明

青春寄我浔阳曲，长路思君鹦鹉洲。此日江湖须远志，浮云西北有高楼。嵇康竟少神仙分，尚子仍牵儿女忧。居洛何曾定踪迹，终南渭水入乡愁。
读李质庵稿
作者：郑善夫
朝代：明

雅音失其传，作者随风移。于楚有屈宋，汉则河梁词。曹刘气轩轩，逸文振哀悲。两晋一精工，六朝遂陵迟。角然尚色泽，古风不成吹。卢王号词伯，秪用绮丽为。千年取正印，乃有陈拾遗。或不尽反朴，朝代兼天资。所以王李辈，向道识所期。大哉杜少陵，苦心良在斯。远游四十载，而况经险巇。放之黄钟鸣，敛之珠玉辉。幽之鬼神泣，明之雷雨垂。变幻时百出，与古乃同归。律诗自唐起，所尚句字奇。末流亦叫噪，古意漫莫知。历兹六十纪，识路良独稀。凤鸟空中鸣，众禽反见嗤。夜寒理危弦，恻恻赏心违。
读松江渔翁传
作者：郑善夫
朝代：明

垂钓松江三十年，澡身浴德意仙仙。那能心迹俱忘后，共女中流歌扣舷。
读汉书四绝
作者：郑善夫
朝代：明

邓禹数言天下计，定功端合首云台。牛鼎终非真会合，中兴不复食盐梅。子陵不废桐江钓，才力还堪比傅岩。汉室规模故人意，只馀糠籺落空谈。不及辽东管幼安，龙翔凤举出人间。东京窃笑三君辈，风节何禆末路难。建武闭关示无外，后来夸者却开边。虎头何物飞食肉，西山康居三十年。
读汉书四绝·其一
作者：郑善夫
朝代：明

邓禹数言天下计，定功端合首云台。牛鼎终非真会合，中兴不复食盐梅。
读汉书四绝·其三
作者：郑善夫
朝代：明

不及辽东管幼安，龙翔凤举出人间。东京窃笑三君辈，风节何禆末路难。
读汉书四绝·其二
作者：郑善夫
朝代：明

子陵不废桐江钓，才力还堪比傅岩。汉室规模故人意，只馀糠籺落空谈。
读汉书四绝·其四
作者：郑善夫
朝代：明

建武闭关示无外，后来夸者却开边。虎头何物飞食肉，西山康居三十年。
读维新录
作者：郑善夫
朝代：明

日下金鸡出绛銮，皇皇天语万方看。喜闻圣主兴周道，竟使苍生起谢安。云捧翠旂含五色，草生屈轶指群奸。早时抱志投簪客，独向沧溟把钓竿。
读魏钰诗
作者：郑善夫
朝代：明

魏钰新声出，篇篇有古风。夜珠光照乘，天马势行空。邑宰深相识，经生本自穷。昆城依隐地，秪忆鹿皮翁。
读鹦鹉赋
作者：郑善夫
朝代：明

读罢鹦鹉赋，吾怜祢正平。识机宁入网，远害转伤生。名在心形累，时危鼎俎烹。异时一掬泪，洒向武昌城。
谒孙太初坟二首
作者：郑善夫
朝代：明

草堂琴瑟罢，羽化竟何如。那复乌藤杖，空传白鹿车。沙湍且鸥鸟，天地即蘧庐。白首林君复，终无封禅书。伊昔丘园隐，风流谁似君。谈诗振大雅，抗志入高云。宅拟王官谷，山名太白坟。寥寥广陵散，定向夜深闻。
谒孙太初坟二首·其一
作者：郑善夫
朝代：明

草堂琴瑟罢，羽化竟何如。那复乌藤杖，空传白鹿车。沙湍且鸥鸟，天地即蘧庐。白首林君复，终无封禅书。
谒孙太初坟二首·其二
作者：郑善夫
朝代：明

伊昔丘园隐，风流谁似君。谈诗振大雅，抗志入高云。宅拟王官谷，山名太白坟。寥寥广陵散，定向夜深闻。
谒屏山书院
作者：郑善夫
朝代：明

隐隐屏山顶，悠然见考亭。众星开分野，一水入沧溟。礼乐今为盛，门墙世必经。平生鸿鹄志，数问紫州城。
谒李延平书院
作者：郑善夫
朝代：明

绿槐夹青山，中有古书屋。行舟剑水濆，弭棹叩芳躅。长风薄衣巾，六月无三伏。先生万古心，一旦付云谷。通来四百年，民用如菽粟。溪山发幽想，吾志尚鸿鹄。下有清泠泉，一饮成三斛。
谒留侯祠
作者：郑善夫
朝代：明

吾慕张子房，乃是紫霞客。志士有苦心，麟趾暂驱策。功隳博浪沙，折节下黄石。谈笑用汉祖，毕志任所适。神山逝朱凤，鸷鸟空累百。
谒紫阳精舍
作者：郑善夫
朝代：明

奇游历四穷，兹山负灵胜。翠川玉篆绕，丹巘璚花并。浮桴临星源，仙踪焕云柄。图经宛不爽，神理杳莫竟。缅讶开物初，岂无稽天浸。怀山谷就变，赴坎槎交迸。迹奇易赞扬，岁深改观听。朅来幔亭宴，渺渺论神圣。谅同武陵源，去为嬴民病。梵蜕昔所诽，真函此须正。所以紫阳翁，不履黄庭径。远瞩悟气机，内照见真性。永持哲士诫，修身俟元命。
谒紫阳精舍
作者：郑善夫
朝代：明

山水奇如此，乾坤气所储。昔贤遗笋蜕，异代俨门庐。岁晏芝苓长，天高风露馀。蹉跎逐簪笏，尚愧紫阳居。
谒考亭书院
作者：郑善夫
朝代：明

西门犹阙里，平地见沧洲。谋道无虚日，寻源直到头。德言俱不朽，庙貌正须优。欲济波涛阔，临流重涩羞。
谢安石
作者：郑善夫
朝代：明

江左争传谢傅风，萧条犹记薜萝丛。东山第宅遥相问，青海音容迥不同。目断中原深战伐，天回淝水失英雄。最怜棋墅荒芜甚，独望新亭意不穷。